Za titule "papovkom" i vojničkom puškom u subotu i nedelju u Lazarevcu\nBeograd-Lazarevac, 25. Septembar 2010. PR Objave: Obaveštenje -\nŠampionat Srbije poluatomatskom puškom ("papovkom") i vojničkom puškom, održaće se u subotu 25. septembra i nedelju 26. septembra na strelištu streljačkog kluba Kolubara iz Lazarevca u Tamnavi, koji je organizator sa jednom od najtrofejnijih srpskih družina u ovim disciplinama "Dragan Jevtić Škepo" iz Gornjeg Milanovca.\nŠampionat Srbije poluatomatskom puškom ("papovkom") i vojničkom puškom, održaće se u subotu 25. septembra i nedelju 26. septembra na strelištu streljačkog kluba Kolubara iz Lazarevca u Tamnavi, koji je organizator sa jednom od najtrofejnijih srpskih družina u ovim disciplinama "Dragan Jevtić Škepo" iz Gornjeg Milanovca. U poslednjih 16 godina na državnim šampionatima ova družina predvođena Nebojšom Jovanovićem, jednim od najspešnijih strelaca "papovkom" i vojničkom puškom, uvek je osvajala po neki trofej.\n- Za našu družinu, ovo takmičenje biće ujedno i "Memorijal Aleksandar Jakovljević" u spomen na nekadašnjeg strelca, sudiju i istaknutog sportskog radnika – rekao je trener družine "Dragan Jevtić Škepo" Srba Jakovljević. – Očekujem dobre rezultate i da u Gornji Milanovac stignu ponovo trofeji.\nPrvog dana 117 strelaca iz 30 družina iz Beograda, Bora, Gornjeg Milanovca, Zrenjanina, Pančeva, Novog Sada, Čačka, Smedereva i Subotice, gađaće poluatomatskom puškom 20 plus 10 metaka, kao i pištoljem velikog kalibra domaće proizvodnje 20 plus 20 metaka. U nedelju, drugog dana, gađaće vojničkom puškom 20 metaka ležeći i trostav 3 puta 10 metaka, a planirano je i takmičenje veterana vojničkom puškom 10 metaka ležeći.\n"Papovkom" titule brane Radiša Borisavljević ("Dragan Jevtič Škepo") i ekipa "Dragan Jevtić Škepo" iz Gornjeg Milanovca, a vojničkom puškom Slobodan Živković (Metalac FOD Bor) i ekipa Metalca FOD. Prošle godine na Šampionatu Srbije u ovoj disciplini nije održano takmičenje vojničkom puškom 3 puta 10 metaka zbog nedovoljnog broja ekipa. Ove godine prijavljeno je pet ekipa i podeliće se medalje u ovoj discplini.\nPištoljem, obe zlatne medalje pripale su strelcima beogradskog Akademca čiji je trener mr Mitja Grgić. Slavili su ekipno i pojedinačno Saša Mudrinić.\nGađanje vojničkom puškom ima tradiciju dužu od veka i po u Srbiji i najviteškija je disciplina streljačkog sporta. Visoki pokrovitelji "zemaljskog gađanja" (držćavnog šampionata) ovim oružjem bile su sve krunisane srpske glave, ali i predsednici vlada. Posle Drugog svetskog rata predsednik države Tito je šampionu u ovoj disciplini darivao zlatan ručni sat. Ova tradicija se, na žalost, ugastila i pored nekoliko pokušaja streljačke organizacije da je obnovi...


Potpisujem :: Uloga civilnog društva u procesu pristupanja Evropskoj Uniji, strategije, politike i alati za zagovaranje za ženska prava\nPredstavnica Fondacije Udružene žene Banja Luka prisustvovala je regionalnom sastanku pod nazivom „EU advocacy meeting“, koji je održan u 23. i 24. juna 2015. u Beogradu. Ovaj sastanak je organizovan od strane švedske organizacije Kvinna till Kvinna – kancelarija u Beogradu. Ova organizacija unazad dvije decenije podržava rad organizacija civilnog društva, koje se bave ženskim pravima u regionu. Na sastanku prisustvovale su predstavnice organizacija iz Albanije, Makedonije, Kosova, Bosne i Hercegovine, Srbije i Crne Gore.\nTema sastanka je bila uloga civilnog društva u procesu pristupanja Evropskoj Uniji, te strategije, politike i alati za zagovaranje kada je riječ o ženskim pravima. Predstavnica Fondacije Udružene žene Banja Luka, Gorica Ivić, kroz prezentaciju je predstavila rad ove Fondacije koji se odnosi na aktivnosti na lokalnom, regionalnom, nacionalnom i Briselskom nivou kada je u pitanju zagovaranje prema Evropskoj Uniji, a vezano za specifična pitanja rodno zasnovanog nasilja, ženskih ljudskih prava, političkog učešća žena i prava djevojaka.\nPredstavnica Fondacije Udružene žene Banja Luka prisustvovala je regionalnom sastanku pod nazivom „EU advocacy meeting“, koji je održan u 23. i 24. juna 2015. u Beogradu. Ovaj sastanak je organizovan od strane švedske organizacije Kvinna till Kvinna – kancelarija u Beogradu. Ova organizacija unazad dvije decenije podržava rad organizacija civilnog društva, koje se bave ženskim pravima u regionu. Na sastanku prisustvovale su predstavnice organizacija iz Albanije, Makedonije, Kosova, Bosne i Hercegovine, Srbije i Crne Gore. Tema sastanka je bila uloga civilnog društva u procesu pristupanja Evropskoj Uniji, te strategije, politike i alati za zagovaranje kada je riječ o ženskim pravima. Predstavnica Fondacije Udružene žene Banja Luka, Gorica Ivić, kroz prezentaciju je predstavila rad ove Fondacije koji se odnosi na aktivnosti na lokalnom, regionalnom, nacionalnom i Briselskom nivou kada je u pitanju zagovaranje prema Evropskoj Uniji, a vezano za specifična pitanja rodno zasnovanog nasilja, ženskih ljudskih prava, političkog učešća žena i prava djevojaka.


Doucen Kros: saveti prelepe prirodne plavuše\nHome > Saveti i trikovi > Doucen Kros: saveti prelepe prirodne plavuše\nLepa Evropljanka preporučuje L'Oreal BB Nude Magique kremu koja čini da koža deluje sasvim prirodno blistavo. U skladu s tim, i ostatak šminke trebao bi izgledati prirodno, što je za Doucen posebno važno pri odabiru ruža i rumenila.\nOna bira nude tonove senki, tople smeđe nijanse, sasvim diskretan konturing i kajsija rumenilo. Mudro se drži make-up pravila koja važe za prirodne plavuše i njena šminka nikada neće delovati neprikladno\nIako ima priliku da sarađuje s najboljim vizažistima na planeti, ističe kako uživa da se uređuje sama.\n"Obožavam sama da se šminkam. Puno sam naučila proteklih godina i sada to zaista volim da primenjujem", otkrila je jednom prilikom i istakla da se u njenoj kozmetičkoj torbici u svakom trenutku nalaze: maskara L'Oréal Paris Superstar, BB krema Nude Magique i Color Riche ruževi!\nNude Magique BB L'Oreal Paris\nSuperstar Mascara L'Oreal Paris\nPovezane teme: šminka, bb krema, poznati


Studijska posjeta EU – Centar za građansko obrazovanje\nCGO, CRNVO i EPuCG uz podršku Kraljevske Norveške ambasade, raspisuju OGLAS:\nStudijska posjeta je dio programa „Nauči o EU lično“, a uključuje višednevni boravak u Briselu kao sjedištu glavnih institucija EU. Tokom tog boravka, učesnici programa će biti u mogućnosti da posjete glavne institucije EU i da kroz sastanke sa predstavnicima tih institucija bolje upoznaju načine organizacije, funkcionisanja i procesa donošenja odluka ovih institucija, ali i EU u cjelini.\nCilj ovog programa je da se pruži prilika građanima Crne Gore, koji su već stekli određena znanja o evropskim integracijama, da ista dalje unaprijede kroz praktično iskustvo, kao i da ostvare značajne kontakte za njihov dalji rad i usavršavanje.\nPravo učešća imaju kandidati čiji su prioritet razvijanje stečenih znanja u pomenutim oblastima i doprinos afirmaciji ideja, značenja i standarda evropskih integracija u Crnoj Gori. Kandidati su dobrodošli bez obzira na godine, pol, nacionalnost, vjeru ili uvjerenja, uz naznaku da prednost imaju oni koji pokazuju visok stepen društvenog aktivizma u vladinom, nevladinom, partijskom, sindikalnom, privrednom, naučnom, kulturnom, medijskom i studentskom okviru.\nKompletne troškove studijske posjete pokriva Kraljevska Norveška ambasada, CGO, EPuCG i CRNVO.\nPrijave sa kraćom biografijom i motivacionim pismom slati najkasnije do 11. maja 2006, na našu mail adresu: cgo@cg.yu


Eko regioni Banat i Šumadija | Stakleno Zvono e-TV magazin\nby Stakleno Zvono · Published April 23, 2015 · Updated July 12, 2015\nProjekat Eko regioni Banat i Šumadija trebalo bi da u narednom periodu u Srbiji obuhvati sve regione kako bi se počev od vrtića i škola podizanjem svesti, a potom i konkretnim aktivnostima odraslih uvelo i ojačalo održivo i moderno upravljanje otpadom. U Privrednoj komori Beograda uručeni su sertifikati prvoj generaciji eko trenera, koji će raditi na podizanju ekološke svesti u Srbiji. To je deo projekta koji ima za cilj jačanje održivog i modernog upravljanja otpadom u 27 opština, u blizini lokacija na kojima kompanija ASA ima izgrađene Regionalne centre za upravljanje otpadom.\nJELENA PLAVANSKI, rukovodilac Centra za ekologiju\nANA KRSTIĆ, Aranđelovac\nSLAVICA TOMIĆ, Lapovo\nLELIJA BUKVA, Referent zaštite životne sredine ASA Eko\nKompanija ASA je osnovana 1988. godine, a sada je jedna od vodećih kompanija u oblasti upravljanja otpadom u Centralnoj i Istočnoj Evropi. Cilj kompanije je da ponudi sveobuhvatne usluge u oblasti upravljanja otpadom. Poslovne aktivnosti protežu se od usluge za sakupljanje komunalnog otpada opštinama i privatnim kompanijama, kao i ostale komunalne usluge. Projekat na temu eko edukacije zvanično je počeo da se realizuje 1. septembra 2014 godine i trajaće do februara 2016. Nosioci projekta su ASA i Austrijska Agencija za Razvoj ADA, a realizaciju projekta će sprovesti ASA EKO u Srbiji, sa partnerima projekta WIFI Institut za stručno usavršavanje odraslih iz Austrije i REC Regionalni centar za životnu sredinu sa predstavništvom u Mađarskoj – istakao je Bojan Marković, generalni direktor Kompanije ASA za Srbiju. Prvi deo projekta je uspešno odrađen i danas je dodeljeno 38 sertifikata eko trenerima koji su prošli obuku – rekao je Marković.\nIdeja je da se u početnoj fazi projekta obuče nastavnici, vaspitači i predstavnici lokalnih samouprava koji će veštine i znanja stečena u toku trajanja obuke preneti kroz radionice, u sredinama koje predstavljaju. Potvrdu da su završili obuku dobilo je oko 40 polaznika iz ova dva regiona.\nCiljna grupa su deca predškolskog i školskog uzrasta, a indirektno i njihovi roditelji i sugrađani. Iz svake lokalne samouprave koja je uključena u projekat dobijamo po jednog predstavnika koji će proći obuku od strane WIFI Instituta koji je naš partner u projektu, a koji će kroz obuku steći metode i način pravilnog upravljanja otpadom. Treneri će imati i završni rad u okviru koga će opisati jednu svoju radionicu koju će realizovati u sredinama odakle dolaze. U okviru projekta organizovaće se edukativne radionice u vrtićima i osnovnim školama kao i u lokalnim samoupravama gde će se odrasli dalje obučavati istim metodama koje su treneri usvojili kroz obuke – objašnjava Aleksandra Simić zadužena za komunikaciju i korporativnu odgovornost u ASA EKO.\nIz Instituta za stručno usavršavanje odraslih iz Austrije WIFI, koji je jedan od organizatora obuke, najavili su otvaranje specijalne učionice koja bi postala centar obuke eko trenera i ogledni prostor za najmladje.\nOvaj projekat je imao za cilj obrazovati prenosioce znanja – eko trenere kako bi se u narednom periodu u Srbiji obuhvatili svi regioni, počev od vrtića i škola podizanjem svesti, a potom konkretnim aktivnostima odraslih uvelo i ojačalo održivo i moderno upravljanje otpadom – izjavila je Ivanka Springer, direktorka WIFI Hrvatske. Dalji cilj ovog projekta je da dobijemo sredstva za još jedan kako bi izgradili staklenu učionicu, gde bi najmlađi mogli da vide šta se događa sa njihovim otpadom kada se on prikupi i deponuje.\nPrivredna komora Beograda koja je partner na ovom međunarodnom projektu koji se sprovodi u sedam zemalja Centralne i Istočne Evrope, i ubuduće će podržavati i organizovati slične aktivnosti u oblasti zaštite životne sredine, koji su prioritet države i privrede.\nOvaj projekat je izuzetno važan zato što se posebna pažnja posvećuje ekologiji, i onima koji rade sa najmlađima, a takođe na podizanju svesti stanovništva vezano za potrebe zaštite životne sredine. Ono gde Privredna komora Beograda može da doprinese ovom projektu, jeste da učenike i studente upoznamo sa firmama koje se bave reciklažom kao biznisom, da nauče kako se generiše otpad i na kraju kako se skladišti na deponijama. Privredna komora Beograda je u okviru svog Udruženja industrije osnovala posebnu grupaciju koja se bavi reciklažom. Mi verujemo da je ozbiljan pristup reciklaži jedan od najboljih načina zaštite životne sredine, a sa druge strane donosi ogromne uštede u industriji i uopšte u podizanju nivoa konkurentnosti naših proizvoda – istakao je Svetozar Krstić, direktor Privredne komore Beograd.\nU toku 2014 godine kompanija ASA je pokrenula program eko edukacija, simbolično nazvan Čistunko, koji ima za cilj podizanje ekološke svesti i kulture življenja najmlađih generacija, u nadi da će tako stečeno znanje usvojiti kao model ponašanja. Ekološke radionice bi bile sprovedene tokom druge polovine školske godine, uz organizaciju eko festivala i podršku prijatelja.\nU okviru projekta Eko regioni Banat i Šumadija u ovoj godini realizovaće se tri ekološka festivala, a započinjemo ekološkim konkursom na temu ekološke skulpture napravljene od reciklažnog materijala. Najbolji radovi na nivou Banata, biće ocenjeni na eko festivalu koji će biti organizovan u Kikindi, a drugi će biti organizovan u Batočini, za region Šumadije. Finalni ekološki festival biće u opštini Topola gde će se izabrati najbolji radovi. Na ekološkim festivalima biće organizovane i ekološke radionice za decu predškolskog uzrasta i iz osnovnih škola kao i za lokalne samouprave koje će odraditi naši eko treneri – objašnjava Aleksandra Simić.\nIdeja projekta je da se u početnoj fazi obuče ”multiplikatori znanja” i to nastavnici, vaspitači i predstavnici lokalnih samouprava koji će veštine i znanja stečena u toku trajanja obuke preneti kroz radionice u sredinama koje predstavljaju.\nEko regioni Srbije (93.6%)\nEko festival za NAJmaskotu Čistunka (15.4%)\nEkološki projekti za udruženja Vojvodine (11.7%)\nInicijativa za podizanje vetrozaštitnih pojaseva (11%)\nNAJBOLJE TEHNOLOŠKE INOVACIJE U SRBIJI 2015. (6.5%)\nTags: .A.S.AADA Austrijska agencija za razvojBanatBeogradedukacijaedukacija odraslihEKO regioniPrivredna komora BeogradaProjekatŠumadijaWIFI Institut za stručno usavršavanje odraslih\nNext story Održivo korišćenje energije\nPrevious story Pokrenuta kampanja protiv trovanja ptica grabljivica\nKoncept nulte emisije – edukacija i promocija, projekat u Srbiji\nby Stakleno Zvono · Published July 5, 2011 · Last modified February 14, 2014


MILOŠEVIĆEVA POSLEDNJA VETRENJAČA\nPristalice Slobodana Miloševića više ne postavljaju pitanje hoće li on „pobediti“ Tribunal u Hagu? Sada, nakon sahrane, za tzv. patriotski blok jedino relevantno pitanje je na koji je način Milošević u Hagu pobeđen. Činjenice govore da za života nije uspeo da ubedi svetsku javnost, pa ni sudsko veće Tribunala u sopstvenu nevinost i ispravnost političke ideje. Činjenice takođe ukazuju da, hipotetički, i da je Milošević imao još tri ovozemaljska života - to ne bi uspeo da uradi! Dakle, njegov život, političke ideje i sudbina „lovca na vetrenjače“ ne bi danas nikoga zanimali da taj isti Milošević nije dospeo pred Tribunal, a da se te „vetrenjače“, koje je palio i uništavao, nisu zvale Srebrenica, Vukovar, Dubrovnik, Sarajevo, Peć ili Prizren... Dakle, „Don Kihot“ jeste lovio vetrenjače, ali se tamo, u njima, nisu nalazili ljudi sa svojim pojedinačnim tragičnim sudbinama.\nU svojoj malignoj ludosti Milošević se simbolički izdvojio od Don Kihota, pretvorivši se u metaforu „Balkanskog kasapina“, oslikavši simbolički, na najgori mogući način, sav istorijski talog nagomilan na ovom podneblju. Zato je njegovom smrću u Hagu ipak zadovoljena istorijska pravda. On nije umro kao predsednik, faktor mira i stabilnosti, laureat Nobelove nagrade za mir (predložen od SPS-a iz Niša) ili pobednik nad NATO alijansom, već kao mali, utamničeni čovek, nespreman da realno sagleda čak i sopstveno zdravstveno stanje. No, s druge strane, Milošević je mnogo srećnije završio od žrtava koje su prinete na oltar njegove politike.\nOd smrti Slobodana Miloševića bilo je mnogo, relativno uspešnih, pokušaja da se ta ista smrt ispolitizuje i izrodi, pre svega, u spektakularan politički događaj. Mora se priznati da Miloševića za života nisu štedeli politički protivnici, a posle smrti ni politički saborci, pokušavajući da od cele priče, vezane prevashodno za njegovu sahranu, naprave političko poselo s pucanjem i pevanjem. Ono što je njegovim sledbenicima i saborcima najviše nedostajalo jeste pijetet prema preminulom. Zato se, najpre, treba pozabaviti organizacijom ovog političkog hepeninga, koji je više štete naneo ugledu Srbije nego što je od njega imala koristi, a Miloševića prepustiti sudu istorije, kad je već izmakao ostalim sudovima.\nU samom činu sahrane Miloševića bilo je nečeg što bi se moglo nazvati simbolički višim od organizacionih propusta. Ova sahrana će prvenstveno ostati upamćena kao politički događaj, a zatim kao ukop pokojnika. Zato sahrana polako preti da postane politička referenca s nesagledivim posledicama. Ni Branislav Nušić nije mogao da zamisli da se jedna sahrana i događaji oko nje mogu izroditi u dva politička mitinga - jedan u Beogradu, drugi u Požarevcu - na kojima govornici vređaju pre svega zdrav razum, potom drugog pokojnika, a naposletku i većinu građana Srbije.\nJavnim čitanjem govora Slobodana Miloševića u kojem on, kako se posle 5. oktobra ispostavilo, većinu građana Srbije naziva „domicilnim ništarijama“, „izdajnicima“, „petom kolonom“ stiče se utisak da su organizatori sahrane prvenstveno želeli da Srbiju vrate u taj 2. oktobar 2000. kada je politička situacija itekako mirisala na mogući građanski rat. Ako su organizatori sahrane smatrali da je taj govor nešto najbolje što je Milošević ikada izrekao te ga zato treba ponovo pročitati nad njegovim sandukom, valjda kao zavet, onda svaki građanin Srbije treba ozbiljno da se zamisli.\nČak ni Nušić nije mogao da pretpostavi da se pred pokojnikom može bestidno manipulisati decom u političke svrhe. U najmanju ruku, može se smatrati neprimerenim i beščasnim oblačenje dece u maskirnu vojnu uniformu i dovođenje u situaciju da salutiraju pred otvorenom rakom u koju se ubacuje pokojnik. Ovakvim ponašanjem ne samo da su organizatori povredili brojna dokumenta koja se odnose na prava dece, čiji je i naša zemlja potpisnik, već su, po svemu sudeći, izvršili i brojna krivična dela ili bar bili saučesnici.\nNije čak ni Nušić mogao da pretpostavi da se pred pokojnikom može skandirati politička parola, tući, pevati i vriskati. Ovakvi činovi, kakve smo imali prilike da gledamo na Miloševićevoj sahrani, ne samo da su protivni pravoslavnim običajima, do kojih doduše pokojnik nije puno držao za života, već su i duboko anticivilizacijski. Zahvaljujući Miloševićevim „poštovaocima“, strani mediji su toga dana poslali u svet jasnu poruku da Srbija ne pripada civilizovanom ostatku sveta, gde se ovakvi ispadi, u najmanju ruku, moralno osuđuju.\nČak su i Miloševićevi politički protivnici, okupljeni toga dana na Trgu Republike u Beogradu, dostojanstvenije i civilizovanije ispratili Miloševića od njegovih pristalica. Oni su se bar pravdali da čekaju proleće „tri dana pre roka“ i da sa Miloševićem nisu imali veze ni kad je bio živ, a kamoli sada kad ga više nema. Jeste da se skup protivnika Miloševićeve politike održavao na dan njegove sahrane, on je, u suštini, na političkoj ravni više ograđivanje od sumornih i anticivilizacijskih scena koje smo imali prilike da gledamo samo nekoliko stotina metara dalje, ispred Savezne skupštine. Građani okupljeni na Trgu Republike bar nisu pokazali onu dozu licemernosti po kojoj bi taj skup mogao biti upamćen, jer tamo nijedna lažna suza za Miloševićem nije prolivena.\nDakle, Srbija se proteklih dana definitivno oprostila od Slobodana Miloševića. Nažalost, ne i od njegovog političkog nasleđa i problema koje joj je u amanet ostavio. Istina je da u Srbiji ni deca više ne veruju u duhove, pa stoga samo može začuditi volja i želja tzv. patriotskog bloka da posle Miloševićeve smrti od njega samog napravi instant antiglobalističkog heroja, pogodnog za partijske plenume i nadolazeće izbore. Njihova nevolja leži u tome što ne vide da je Miloševićeva politika poražena daleko pre njegove smrti, čak i pre nego što je Tribunal porazio samog Miloševića.


Inicijativa Ne davimo Beograd je uputila Ministarstvu rudarstva i energetike komentare u vezi sa Polaznim osnovama za izradu Zakona o obnovljivim izvorima energije, a pored toga što smo zahtevali da se produži rok, dat za predloge i komentare građana, ukazali smo i na propuste načinjene u ovoj, ranoj fazi planiranja Zakona i predložili moguća rešenja, od kojih izdvajamo najznačajnije:\nU delu nacrta Zakona koji se bavi podsticajima za neke oblike proizvodnje obnovljivih izvora energije, posebno za prozumere i energetske zadruge, smatramo da je potrebno podsticati samo tehnologije koje su ekološki prihvatljive, poput solarnih panela i vetroelektrana, ali ne i hidroelektrane i otpad.Takođe, u ovom delu, preporuka Ne davimo Beograd je da se sključivo biorazgradivi otpad računa kao mogući obnovljivi izvor energije, a ne i celokupan otpad koji se generiše.\nMišljenja smo da je u nacrtu Zakona neophodno ponovno formulisanje kriterijuma za aukcije kako bi se osigurala ekološka i društvena održivost projekata u ovoj oblasti. Zakon treba da odredi izradu plana aukcije za period od dve do tri godine, koji mora da bude javno dostupan i predmet javne rasprave.\nOd velikih propusta zakona u ovom nacrtu je i nepostojanje uže definicije uloge ekološke inspekcije i akcionih mera koje će biti preduzete da bi se sprečili ili zaustavili podsticaji i izgradnja postrojenja koja krše ekološko zakonodavstvo. Takođe, jedinicama lokalne samouprave date su ingerencije koje prevazilaze kompetencije tih organa zasprovođenje ekološkog zakonodavstva – jer lokalne samouprave ne mogu davati odobrenja za postrojenja koja mogu izazvati širu ekološku katastrofu.\nNa kraju, pozivamo Ministarstvo rudarstva i energetike da unapredi proces konsultacija sa zainteresovanom javnošću i utvrdi realističnije rokove za konsultacije kako bi javnost mogla da pruži kvalitetan doprinos izradi propisa, pogotovu kada je reč o ovako važnom dokumentu kao što je Zakon o obnovljivim izvorima energije.


Konkurs za upis u Medicinski fakultet VMA | Ministarstvo odbrane Republike Srbije\nKonkurs za upis u Medicinski fakultet VMA\nza prijem kandidata iz građanstva na Medicinski fakultet Vojnomedicinske akademije Univerziteta odbrane u Beogradu\nU školskoj 2022/2023. godini primaju se kandidati iz građanstva za kadete:\nMEDICINSKOG FAKULTETA VOJNOMEDICINSKE AKADEMIJE\nIntegrisane akademske studije medicine: 25 kadeta\nda su ostvarili najmanje dobar uspeh tokom svih godina školovanja, kao i na polugodištu završnog razreda (za kandidate čije je školovanje u toku);\nda imaju minimalno vrlodobru prosečnu ocenu iz vladanja tokom školovanja;\nda imaju rešenje nadležnog ministarstva o nostrifikaciji srednjoškolske isprave stečene u inostranstvu (za kandidate koji su srednje obrazovanje stekli u inostranstvu ili pohađali školovanje po inostranom nastavnom planu i programu);\nda se protiv njih ne vodi krivični postupak ili postupak zbog krivičnog dela za koje se goni po službenoj dužnosti, odnosno da nisu osuđivani na takva dela kaznom zatvora u trajanju dužem od šest meseci ili kaznom maloletničkog zatvora ili im nije izricana zavodska mera.\nda su rođeni 2002. godine ili kasnije;\nda su završili gimnaziju, srednju školu zdravstvene ili veterinarske struke u trajanju od četiri godine ili\nda pohađaju IV razred gimnazije, srednje škole zdravstvene ili veterinarske struke.\nKandidati koji ispunjavaju opšte i posebne uslove konkursa za prijem za kadeta Medicinskog fakulteta Vojnomedicinske akademije Univerziteta odbrane u Beogradu polažu prijemni ispit, podležu proveri fizičke sposobnosti, medicinsko-zdravstvenoj proceni, psihološkoj proceni i bezbednosnoj proveri.\nKandidati podnose prijavu za upis i ostalu dokumentaciju Medicinskom fakultetu Vojnomedicinske akademije lično ili putem preporučene pošte na adresu: Medicinski fakultet VMA, ul. Crnotravska 17, 11000 Beograd u periodu od 15. februara do 31. marta 2022. godine. Obrazac prijave za upis sa uputstvom o popunjavanju i spiskom dokumenata koji se prilažu uz prijavu kandidati mogu preuzeti na internet stranici Vojnomedicinske akademije http://www.mfvma.mod.gov.rs. Kandidati su u obavezi da se jave teritorijalnom organu Regionalnog centra Ministarstva odbrane na teritoriji stalnog mesta boravka gde preuzimaju obrazac upitnika za bezbednosnu proveru koji nakon popunjavanja vraćaju teritorijalnom organu Regionalnog centra Ministarstva odbrane. Kandidati čije je prebivalište na teritoriji AP Kosovo i Metohija obrazac za bezbednosnu proveru preuzimaju od teritorijalnog organa regionalnog centra Ministarstva odbrane koji je najbliži njihovom mestu prebivališta.\nuverenje o državljanstvu Republike Srbije (ne starije od šest meseci);\npotvrde nadležnog suda i Ministarstva unutrašnjih poslova (ne starije od šest meseci) da se protiv njih ne vodi krivični postupak ili postupak zbog krivičnog dela za koje se goni po službenoj dužnosti, odnosno da nisu osuđivani za takva dela kaznom zatvora dužom od šest meseci ili kaznom maloletničkog zatvora, odnosno da im nije izricana zavodska mera;\noverene fotokopije svedočanstava svih razreda i fotokopiju diplome srednje škole (za kandidate koji su završili četvorogodišnje školovanje), odnosno svedočanstva završnih razreda i overen prepis (overenu kopiju) ocena sa polugodišta četvrtog razreda (za kandidate kojima je školovanje u toku).\nPrilikom dolaska na selekciju na Medicinski fakultet VMA kandidat mora imati dokument za ličnu identifikaciju (lična karta, pasoš) i izvod iz svog zdravstvenog kartona koji izdaje izabrani lekar, a kojim se potvrđuje da kandidat ne boluje od bolesti koje su od značaja za vojnu profesiju.\nSelekcija kandidata za Medicinski fakultet realizuje se u tri dela.\nPrvi deo selekcije je psihološka procena i medicinsko-zdravstvena procena koja će se realizovati na Vojnomedicinskoj akademiji UVZ, VB „Novi Sad” i VB „Niš” UVZ, a po spiskovima koje će izraditi Medicinski fakultet VMA i dostaviti vojnomedicinskim ustanovama i kandidatima.\nDrugi deo selekcije obuhvata polaganje prijemnog ispita iz hemije i biologije, a organizuje se istog dana i u isto vreme kada se organizuje polaganje prijemnog ispita na drugim medicinskim fakultetima čiji je osnivač R. Srbija.\nLista kandidata koji ispune uslove za polaganje prijemnog ispita biće istaknuta najmanje sedam dana pre termina za polaganje prijemnog ispita na internet stranici Medicinskog fakulteta VMA.\nKandidati koji su kao učenici III i IV razreda srednje škole osvojili jedno od prva tri mesta iz biologije ili hemije na republičkom takmičenju koje organizuje Ministarstvo prosvete, nauke i tehnološkog razvoja Republike Srbije ne polaže prijemni ispit iz odgovarajućeg nastavnog predmeta, a prijemni ispit iz tog predmeta vrednuje se maksimalnim brojem bodova. Ovo se ne odnosi na nagrade osvojene na republičkoj smotri naučnog i umetničkog stvaralaštva talenata. Kandidati prilažu overene fotokopije diploma o osvojenim nagradama i njihovom rangu sa republičkog takmičenja prilikom dostavljanja ostale dokumentacije.\nTreći deo selekcije obuhvata fizičku proveru koja se realizuje na poligonima Vojne akademije nakon završenog prijemnog ispita. Provera fizičke sposobnosti je eliminacionog karaktera. Informacija o minimumu kriterijuma koje je neophodno da kandidat zadovolji biće istaknuta na internet stranici Medicinskog fakulteta VMA.\nPrilikom dolaska na proveru fizičkih sposobnosti kandidati su obavezni da donesu potvrdu od izabranog lekara (ne stariju od deset dana) da su zdravstveno sposobni za proveru fizičkih sposobnosti i potrebnu sportsku opremu.\nKandidat koji je udaljen sa provere znanja ili sa provere fizičke sposobnosti smatraće se da nije položio i neće biti rangiran.\nKandidati koji nisu ostvarili propisani broj bodova na proveri znanja i proveri fizičke sposobnosti, kao i kandidati koji imaju negativnu psihološku, medicinsko-zdravstvenu procenu i bezbednosnu proveru neće biti rangirani.\nTroškove prevoza u toku selekcije snose kandidati koji konkurišu za vojne škole.\nO datumu, mestu, vremenu i ostalim bitnim informacijama u vezi sa procesom selekcije kandidati će biti obavešteni preko internet stranice Medicinskog fakulteta VMA.\nMERILA ZA RANGIRANjE KANDIDATA\nuspeh iz srednje škole, maksimalan broj bodova je 40 i\nprovera znanja iz hemije i biologije, maksimalan broj bodova je 60.\nUkupan maksimalan broj bodova koje kandidat može da osvoji je 100 bodova.\nRangiranje kandidata na osnovu prijemnog ispita izvršiće se tako što će se rangirati oni kandidati koji postignu najmanje 50% + 1 bod na svakom od testova koje polažu na prijemnom ispitu (16 bodova iz hemije i 16 bodova iz biologije).\nKandidati će biti rangirani na osnovu ukupno ostvarenog broja bodova, do broja kandidata predviđenih konkursom. U slučaju istog broja bodova prednost će imati kandidat čiji je roditelj poginuli ili ranjeni pripadnik Vojske Srbije, zatim kandidat sa više osvojenih bodova na proveri znanja iz hemije i biologije, a na kraju kandidat koji ima više bodova po osnovu postignutog opšteg uspeha u srednjoj školi.\nPreliminarna rang-lista biće objavljena do 48 časova od momenta završetka prijemnog ispita na oglasnoj tabli i na internet stranici Medicinskog fakulteta VMA.\nKandidat koji smatra da su mu prava povređena, može podneti primedbu na konačnu rang-listu kandidata u roku od 15 (petnaest) dana od dana objavljivanja konačne rang-liste.\nKandidat primedbu podnosi Medicinskom fakultetu VMA.\nŠKOLOVANjA, PRAVA I OBAVEZE KADETA\nŠkolovanje na Medicinskom fakultetu Vojnomedicinske akademije Univerziteta odbrane u Beogradu ima strukturu integrisanih akademskih studija u trajanju od šest godina (12 semestara), odnosno 360 ESPB. Posle završetka školovanja kadeti stiču visoko obrazovanje i stručno zvanje doktor medicine, kako je propisano akreditovanim studijskim programom.\nZa vreme školovanja kadeti imaju status vojnog lica, u skladu sa Zakonom o Vojsci Srbije. Za vreme školovanja kadeti stanuju u internatu, tokom školovanja im se isplaćuju novčana primanja i putni troškovi u skladu sa Zakonskom regulativom, a sve troškove školovanja snosi Ministarstvo odbrane Republike Srbije, na osnovu ugovora kojim se regulišu međusobne obaveze.\nNakon uspešno završenog školovanja Medicinskog fakulteta VMA primaju se u profesionalnu vojnu službu i proizvode u čin potporučnika sanitetske službe.\nU slučaju prekida školovanja zbog slabog uspeha, prekida školovanja na lični zahtev i neispunjavanja obaveza regulisanih ugovorom o školovanju, lica na školovanju su u obavezi da nadoknade troškove školovanja.\nLista izabranih kandidata za kadete Medicinskog fakulteta VMA biće objavljena na sajtu Medicinskog fakulteta VMA najkasnije 12 dana nakon realizacije prijemnog ispita, a obaveštenje će biti prosleđeno i regionalnim centrima Ministarstva odbrane.\nInformacije u vezi sa konkursom mogu se dobiti u Dekanatu Medicinskog fakulteta i Odseku za pitanja kadeta i slušalaca putem elektronske pošte studentska.sluzba.vfvma@mod.gov.rs, na telefone: 011/3609-433, 011/3005-141 i 011/3608-134 ili na internet stranici http://www.mfvma.mod.gov.rs.


Naslovna strana » Projekat ‘’Olimpijada sporta zdravlja i kulture trećeg doba’’\nOlimpijada sporta zdravlja i kulture trećeg doba u osnovi nosi obeležje kulture umešnosti življenja i stanovanja u starosti. Duhovno i fizičko kretanje nerazdvojni su deo olimpijskog i helenskog nasleđa otelovljenog u harmoniji duha i tela – kao najboljeg leka za uspešan i dostojanstven život čoveka, usklađen sa unutrašnjim i spoljašnjim svetom.\nProgram Olimpijade trećeg doba ostvaruje se u socijalnim okvirima. Ovakva Olimpijada je šansa čoveka trećeg doba da, shodno svojim godinama, životnom iskustvu i potrebama, aktivno i stvaralački učestvuje u procesu društvenog kretanja i razvoja. U celini gledano Olimpijada predstavlja novi odnos prema starosti i starenju, a time i promenu same uloge svih Organizacija i Udruženja penzionera i starih lica.\nGradska organizacija penzionera Beograda je rodonačelnik organizovanja starih u olimpijskom duhu, ali i stalni organizator pozitivnog kretanja razvoja olipizma među starima. GOP je i prvi kolektivni član Pokreta trećeg doba Srbije (osnovanog 2012. godine), koji je u ime Saveza penzionera Srbije, Asocijacije ‘’Sport za sve Srbije’’ i grada domaćina stalni nosilac priprema i realizacije Olimpijade sporta zdravlja i kulture trećeg doba.\nNa ovim temeljima od 2008. – 2019. godine je uspešno održano dvanaest Olimpijada trećeg doba. O snazi, uticaju i vrednosti Olimpijade najbolje govori i činjenica da je Ministarska konferencija Evropske unije, u septembru 2012. godine, proglasila ‘’Olipimpijadu sporta zdravlja i kulture trećeg doba Srbije’’ za jedan od najboljih primera dobre prakse u Evropi.


Danas održan sastanak izvršnog odbora NS BiH – Magazin Plus\nHome/Danas održan sastanak izvršnog odbora NS BiH\nDanas održan sastanak izvršnog odbora NS BiH\nDanas je u Sarajevu održan 2. redovni sastanak Izvršnog odbora NS/FS BiH, kojem su prisustvovali svi članovi, kao i članovi Odbora za posredovanje i savjetovanje Duško Bajević i Sad Kajtaz, te u dijelu sjednice selektor “A” reprezentacije Safef Sušić.\nNa sastanku su jednoglasno usvojene slijedeće odluke i zaključci:\n1. Informacija o realizaciji zaključaka sa 1. sastanka, održanog 27. 12. 2012. godine;\n2. Poslovnik o radu Izvršnog odbora NS/FS BiH, kojim se definišu sve bitne odredbe funkcionisanja ovog organa;\n3. Informacija o pripremnim aktivnostima za utakmice “A” reprezentacije BiH:\n4. Prijateljska utakmica Slovenija – BIH (Ljubljana, 06. 02. 2013.)\n5. Kvalifikaciona utakmica BiH – Grčka (Zenica, 22. 03. 2013.);\n6. Izvještaj o dugovanjima klubova Premijer lige BiH prema NS/FS BIH, s tim što će, nakon usaglašavanja i preciznog definisanja iznosa svih dugovanja, klubovi putem Disciplinske komisije NS/FS BiH dobiti striktne rokove za izvršenje svih obaveza;\n7. Pravilnik o licenciranju klubova za UEFA i Pravilnik o licenciranju klubova za domaća klupska takmičenja sa odgovarajućim izmjenama u odnosu na dosadašnje pravilnike, a u skladu sa UEFA propisima, standardima i smjernicama;\n8. Odluku o nakanadama za članove organa NS/FS BiH;\n9. Izvještaj o stanju radova na izgradnji Trening centra NS/FS BIH, čije otvaranje se očekuje u prvoj polovini 2013. godine;\n10. Informacija o posjeti delegacije NS/FS BIH u sjedište FIFA i UEFA;\n11. Verifikaciju zimskog prelaznog roka u malom nogometu/fudbalu u sezoni 2012/2013;\nPostignut dogovor s Mirzom Huremom i mladim igračima Žigom i Omanovićem\nŠtefan Fule: Zeleno svjetlo za uslovno članstvo BiH u EU


Po prvi put u Šidu organizovane Sportske igre mladih | Moj grad SM\nNaslovna SREM ŠID Po prvi put u Šidu organizovane Sportske igre mladih\nPo prvi put u Šidu organizovane Sportske igre mladih\nOpština Šid bila je domaćin jedne od najvećih sportskih manifestacija u regionu „Sportskih igara mladih“.\nPreko 300 učenika osnovnih i srednjih škola podeljenih u nekoliko ekipa takmičilo se u nekoliko sportovima, i to između dve vatre, ulična košarka, mali fudbal, odbojka i košarka.\nTakmičenja su organizovana na terenima OŠ „Branko Radičević“ Šid i Ustanove za fizičku kulturu i sportsku rekreaciju „Partizan“.\nČast da otvori igre pripala je predsedniku opštine Šid Zoranu Semenoviću, koji je tim povodom rekao:\n„Veoma mi je drago što su Sportske igre mladih organizovane u opštini Šid. Zahvaljujem se Sportskom savezu opštine Šid, gospodinu Branku Novakoviću kao i organizatorima koji organizuju igre mladih na teritoriji cele Republike Srbije. Nastojaćemo da u saradnji sa sportskim radnicima naše opštine organizujemo u budućnosti što više ovakvih manifestacija na kojima naša deca mogu da se druže, takmiče i pokažu svoj talenat“.\nSportske igre mladih organizuju se već 25 godina na teritoriji Republike Srbije, a ove godine su po prvi put organizovne u opštini Šid zahvaljujući zalaganju Sportskog saveza, sportskih radnika i predsednika opštine Šid i njegovih saradnika.\nPrethodni tekstJoš samo dva meseca do početka „Prve varjače Laćarka 2021“\nSledeći tekstPodrinje treće na prvenstvu Srema u stonom tenisu


Kelin: Zapad koristi Krim da prikrije sumnjiva dela na Kosovu | Republika Srpska\nНасловна Србија Kelin: Zapad koristi Krim da prikrije sumnjiva dela na Kosovu\nKelin: Zapad koristi Krim da prikrije sumnjiva dela na Kosovu\nZapadne zemlje koriste pitanje Krima da bi prikrile svoja sumnjiva dela na Kosovu, izjavio je ruski ambasador pri Oragnizaciji za evropsku bezbednost i saradnju (OEBS) Andrej Kelin za televiziju Rusija-24.\nOn je odbacio kao licemerne sve izjave u kojima se navodi da je Rusija navodno prekršila međunarodni zakon, preneo je Itar Tass.\nMeđunarodni zakon je pogažen invazijom Sjedinjenih Američkih Država na Granadu i takođe, onda kada su države članice NATO, sve, bombardovale Srbiju da bi joj uzele Kosovo, rekao je sinoć Kelin. „Tada je, otprilike poginulo 2.000 ljudi, a ogroman broj ljudi je povređen.\nU to vreme nije se mogla čuti ni reč o bilo kakvim principima, suverenitetu, teritroijalnom integritetu“, naveo je ruski ambasador pri OEBS.\nKelin je rekao da Krim pripada Rusiji na osnovu referenduma na kome se većina građana izjasnila za ujedinjenje sa Rusijom, a koji je bio fer. „Na Kosovu nije bilo ničeg, ni glasanja ni referenduma“, zaključio je ruski diplomata.


Ambasador Lo Kašo otvorio je webinar "Italian know-how in Biophysics"\nPovodom IV Dana italijanske nauke u svetu, ambasador Karlo Lo Kašo otvorio je danas vebinar „Italian know-how in Biophysics“ posvećen saradnji Italije i Srbije na polju biofizike, koja traje više od deset godina.\nVebinar su organizovali Ambasada Italije i Italijanski institut za kulturu u Beogradu u saradnji sa italijanskim Nacionalnim institutom za nuklearnu fiziku-INFN, laboratorijom Laboratori Nazionali del Sud-LNS i Institutom za nuklearne nauke Vinča-VINS. Na ovom online događaju, čiji je moderator bio direktor Italijanskog instituta za kulturu, Roberto Činkota, učestvovali su istraživači iz različitih italijanskih i srpskih ustanova koje su uključene u saradnju između dve zemlje.\nPoslednjih godina naučna saradnja između Italije i Srbije dodatno se razvijala na polju biofizike, nuklearne fizike i novih tehnologija. U vezi s ovom temom, između Italije i Srbije je na snazi Sporazum o naučnoj i tehnološkoj saradnji, potpisan 21. decembra 2009. godine, a poslednjih godina usvojena su dva izvršna protokola o naučnoj i tehnološkoj saradnji za sprovođenje istraživačkih projekata i razmenu istraživača.


Čudne upale pluća u Lombardiji: Virus već u decembru bio u Italiji - 22.03.2020, Sputnik Srbija\nAmbasador Srbije u Rimu Goran Aleksić rekao je za TV Prva da je koronavirus u Italiju stigao verovatno još krajem prošle godine. 22.03.2020, Sputnik Srbija\n11:12 22.03.2020 (Osveženo: 22:35 03.08.2021)\nCC0 / Pixabay / Breša, jedno od žarišta koronavirusa u Italiji\n"Mnogi ekspreti govore da je virus već u decembru bio u Italiji. Da su se u Lombardiji pojavile čudne upale pluća, ali se nisu povezale sa virusom", rekao je Aleksić.\nOn je govorio o merama koje su sprovođene u Italiji i njihovoj delotvornosti, kao i da je moguć izvor širenja bila utakmica Lige šampiona.\n"Mere su bile postepene, nisu uvedene odjednom. To je bilo teško, vlada je postepeno uvodila mere. Haos se povezauje sa utakmicom Lige šampiona između Atalante i Valensije 19. februara na kojoj je bilo 45 hiljada ljudi", objasno je ambasador.\n"Stručnjaci ocenjuju da će ova kriza imati razmere krize iz 2001. i globalne krize iz 2008. godine", rekao je Aleksić.\n"Savet je ono što je najteže - na nema nikoga na ulici. Da se izlazi samo kada je baš neophodno. Stari da sede kućama. Jedino izolacijom i visokim stepenom higijene, može da se zaustavi ova pandemija i da se pomogne zdravstvenom sistemu", zakljčio je ambasador Srbije u Italiji Goran Aleksić.


Bruxelles u Zagrebu 2015. - News\nBruxelles u Zagrebu 2015.\nOd 13. do 15. ožujka 2015. godine u Zagrebu je održan međunarodni sajam turizma Place2go (http://www.place2go.org/) na kojem se predstavio i grad Brisel u organizaciji Ureda za gospodarsku suradnju pri Veleposlanstvu Kraljevine Belgije u RH.\nAsocijacije na grad Brisel su obično vezane uz sjedište Europske unije kao i uz jednu od ekonomskih i političkih najvažnijih metropola u Europi, međutim na sajmu je grad Brisel predstavljen kao turističko i kulturno središte Europe.\nGrađane je posebno zainteresirala manifestacija Cvjetni tepih koja se događa svake druge godine tijekom mjeseca kolovoza na glavnom gradskom trgu u Briselu, kada se on pretvori u tepih od cvijeća.\nGrad Brisel obiluje i brojnim drugim atrakcijama poput Atomiuma, Manneken Pisa, monumentalnih palača, muzeja i parkova, ali je nadasve poznat po čokoladi, pivu i stripovima koji su također predstavljeni na sajmu.\nTijekom sajma održano je i nekoliko sastanaka s hrvatskih putničkim/turističkim agencijama koje su odlučile grad Brisel od ove godine uključiti u svoje promotivne pakete City Break.\nS obzirom na brojne pozitivne reakcije, naš Ured će i u budućnosti raditi na promociji grada Brisela kao turističkog i kulturnog središta Europe.


U BiH 215 novozaraženih - Srebrenik.NETwork\nPočetna/Članci, fotke i video/Gradska hronika/U BiH 215 novozaraženih\nU protekla 24h, u Federaciji BiH testirano je 1258 uzoraka, od kojih je 110 pozitivno na COVID-19.\nU Federaciji BiH do sada je testirano 64 495 uzoraka, a COVID-19 je potvrđen kod 3124 osobe.\nŽene: 1572 (50.32%)\nMuškarci: 1552 (49.68%)\nZaključno sa današnjim danom, u Federaciji BiH oporavljeno je 1327 pacijenata, dok je trenutno aktivno 1725 slučajeva pozitivnih na COVID-19.\nU Republici Srpskoj je u posljednja 24 sata od 602 urađena PCR testa prisustvo koronavirusa potvrđeno kod 105 osoba. Preminule su tri osobe koje su od ranije bile pozitivne na koronavirusom.\nObjava U BiH 215 novozaraženih pojavila se prvi puta na Radio Srebrenik.\nPrethodna JZU Dom zdravlja Srebrenik: Obavijest za sve hronične bolesnike\nSljedeća U TK 43 novozaražene osobe, 3 iz Srebrenika


U Rusiji testiran novi metod lečenja korone - 17.04.2020, Sputnik Srbija\nU Rusiji testiran novi metod lečenja korone\nLekari Federalnog medicinsko-biološkog centra „Burnazjan“ iz Rusije testirali su novi metod lečenja virusa korone – u barokomori. 17.04.2020, Sputnik Srbija\n19:07 17.04.2020 (Osveženo: 00:57 26.08.2021)\nLekari Federalnog medicinsko-biološkog centra „Burnazjan“ iz Rusije testirali su novi metod lečenja virusa korone – u barokomori.\n„U mnogim istraživanjima koja su rađena u svetu, naglašava se da normobarska terapija kiseonikom daje pozitivan rezultat“, rekao je zamenik direktora Centra Jurij Udaljov za televiziju REN.\nOn je istakao da je u sistemu Federalne medicinsko-biološke agencije ovaj metod korišćen za lečenje sportista i dodao da su lekari počeli da ga koriste već dva dana nakon objavljivanja rezultata istraživanja.\n„Prvi pacijent se već tako leči“, dodao je lekar.\nPo njegovim rečima, klinička efikasnost ove metode je dokazana, a njegova suština je u zasićenju organizma kiseonikom: to se može uraditi samo pomoću maske ili respiratora. Još jedan način je i barokomora.\n„Ima više vrsta barokomora, u ovom slučaju je to normobarska barokomora, koja upravo i daje taj efekat najboljeg protoka kiseonika“, objasnio je lekar.\nOn je dodao da ovaj metod lečenja odgovara obolelima srednjeg stepena. Dovoze ih u Centar iz kliničkih odelenja, a nakon lečenja oni ih vraćaju u bolnice.\nZajedno sa lekarima iz Centra ovaj metod lečenja koriste i stručnjaci iz Centra za sportsku medicinu Rusije.


Tunis - Radio-televizija Unsko-sanskog kantona\nSve vijesti koje uključuju pojam: Tunis\nTUNIS, 2. juna - Najmanje 23 afrička migranta utopila su se u brodolomu kod obala Tunisa dok su pokušavali prijeći Mediteran na putu iz Libije za Italiju, a 70 je spašeno, priopćila je tuniška humanitarna organizacija Crveni polumjesec u utorak. Više od 120 migranata poginulo je posljednjih sedmicama ...\nTUNIS, 10. juna - Obalska straža Tunisa izvukla je u utorak tijela 20 migranata iz subsaharske Afrike koji su se utopili u blizini istočne obale zemlje u novom valu opasnih pokušaja prelaska Sredozemnog mora kako bi stigli do Evrope. Mourad Tourki, portparol suda u Sfaxu rekao je da je otvorena istraga nakon brodoloma kod ...\nTUNIS, 1. decembra - U autobuskoj nesreći u oblasti Amdoun, na sjeveru Tunisa, poginulo je najmanje 20 putnika, potvrđeno je iz Ministarstva unutrašnjih poslova. Ministarstvo je navelo da je autobus koji je pripadao privatnoj turističkoj agenciji pao i prevrnuo se u dolini tokom "turističkog putovanja iz Tunisa", ...\nU TUNISU SE ODRŽAVAJU PREDSJEDNIČKI IZBORI\nTUNIS, 15. septembra - U Tunisu se danas održavaju predsjednički izbori, a građansku dužnost moći će obaviti sedam miliona i 155.000 glasača. Oko 13.000 biračkih mjesta širom Tunisa otvoreno je jutros u osam sati, a glasati se može do 18 sati po lokalnom vremenu. Na izborima koji se odvijaju u 33 izborne jedinice ...\nTUNIS: SEDAM OSOBA OSUĐENO NA DOŽIVOTNI ZATVOR ZA TERORISTIČKE NAPADE 2015. GODINE\nTUNIS, 10. februara – Tunižanske vlasti osudile su u subotu sedam osoba na doživotni zatvor na suđenju za terorističke napade u Tunisu 2015. godine. Samir Ben Amor, advokat 44 optuženih, kazao je da su presude izrečene za smrtonosne napade na poznati muzej Bardo i masakr u popularnom primorskom odmaralištu. “Ostali ...\nTUNIS, 29. oktobra (AA) – Najmanje devet osoba ranjeno je u samoubilačkom bombaškom napadu koji se danas dogodio u centru glavnog grada Tunisa, javlja Anadolu Agency (AA). Napad je izvela žena koja je aktivirala eksplozivnu napravu na sebi ispred zgrade pozorišta, u jednoj od najprometnijih ulica u Tunisu. Brojne ...\nOVO NE SMIJU URADITI TRUMPU: TWITTER ZATVORIO NALOG PREMIJERA TUNISA\nRABAT, 4. juna – Twitter je na toj društvenoj mreži zatvorio nalog premijera Tunisa Saadeddina Othmanija. Iz ureda premijera Tunisa saopćeno je da je blokada naloga uslijedila nakon što je od sredine maja zabilježen veliki promet na nalogu. U saopćenju se također navodi da će premijer Othmani pomno pratiti slučaj ...\nDVIJE ZLATNE MEDALJE NA PRESTIŽNOM TAKMIČENJU INŽINJERINGA I TEHNOLOGIJE U TUNISU\nBIHAĆ, 6.april - Učenici škole Una Sana College učestvovali su na internacionalnom festivalu inžinjeringa i tehnologije u Tunisu. Takmičenje je održano od strane ATAST-a ( Tuniške Asocijacije za budućnost nauke i tehnologije) te je trajalo od 15.03. do 24.03., a broji se za jedno od najprestižnijih takmičenja u ...\nTUNIS, 12. januara (AA) - Tokom nasilnih demonstracija koje se održavaju u Tunisu privedeno je skoro 800 osoba, javlja Anadolu Agency (AA). Peti je dan protesta u Tunisu u kojem je od početka godine došlo do povećanja cijena brojnih proizvoda. Protesti hiljada ljudi održavaju se na više od 100 lokacija u zemlji. Više ...


Inkluzivno takmičenje u košarci učenika osnovnih škola - GradPrijedor.com - Portal grada Prijedora\nHome»Sport»Inkluzivno takmičenje u košarci učenika osnovnih škola\n19. novembra 2019. 2 Mins Read\nU Centru „Sunce“ u Prijedoru, gdje se školuju djeca sa poteškoćama u razvoju, danas je održano takmičenje u košarci u okviru projekta „Razvoj školskog sporta“ u kojem, osim škole domaćina, učestvuju i osnovne škole „Mladen Stojanović“ LJubija i „Vuk Karadžić“ Omarska.\n„Posebno nam je drago što se održava u Centru `Sunce` jer je to ustanova koja posvećuje pažnju razvoju omladine koja teži ka inkluzivnom razvoju“, rekao je Miljuš novinarima u Prijedoru.\n„Grad će uvijek podržavati razvoj školskog sporta, a ovo je važna manifestacija jer djecu sa posebnim potrebama treba na neki način uključiti u društvene tokove“, poručio je Miljuš.\nDirektor Centra „Sunce“ Slađana Radaković rekla je da je ovaj sportski događaj osmišljen tako da učenici iz redovnih škola gostuju kod učenika sa smetnjama u razvoju koji su članovi sportske sekcije.\n„Cilj takmičenja jeste prvenstveno širenje prijateljstva, razvoj školskog sporta i zdravih stilova života, kao i rušenje stereotipa i diskriminacije, te predrasuda o djeci sa smetnjama u razvoju. Mislim da je ovo pravi primjer inkluzije u praksi i da ovakav način rada treba da bude tradicija“, naglasila je Radakovićeva.\nOna ja podsjetila da grad pomaže ovom centru godinama, da je za djecu jednako važno druženje, ali i odlazak na sportska takmičenja u jednoobraznoj opremi i da je i ovaj projekat jedan od dokaza da štićenici „Sunca“ nisu izolovani od lokalne zajednice.


Praksa za studente fakulteta DOBA u kompaniji Don Don - Tvojih5minuta\nUvek otvoreni za nove ideje, jer one nas vode ka novim planovima i boljim rezultatima\nBeograd, 15.9.2016 – »Saradnja sa kompanijom Don Don pružiće studentima dodiplomskih i postdiplomskih studija DOBA fakulteta mogućnost da se upoznaju sa načinom rada u velikom sistemu. Naša kompanija je uvek otvorena za mlade ljude i sveže ideje, zato sam sigurna da će ova saradnja biti korisna i za studente i za nas“, rekla je Jelena Singer, HR direktor Don Dona.\nS obzirom na to da da studenti će tokom studija moći da obavljaju svoju stručnu praksu u kompaniji Don Don, u Srbiji ili Sloveniji, steći će uvid u sve načine poslovanja i svim oblastima u kompaniji, što je pravi način za sticanje iskustva i pripremu za dalje poslovno angažovanje.\nDOBA je potpuno inovativan fakultet gde se nastava odvija isključivo online, na slobenačkom i srpskom jeziku, po najnovijim standardima obrazovanja, koji su priznati u zemljama EU. Ovakva saradnja je važna ne samo zbog studenata i njihovog iskustva, mogućnosti da ostvare međunarodnu saradnju i direktno se povežu sa domaćim i inostranim kompanijama, već i kao šansa za nove poslovne prilike.\n»Naš moto je da da slušamo mlade ljude i uvek smo otvoreni za nove ideje. One su nas na kraju i odvele ka novim tržištima i inovacijama koju postepeno realizujemo u samoj proizvodnji«, kažu u Don Donu.\nDon Don je do sada uložio više od 50 miliona evra u razvoj pekarske industrije. Don Don posluje u industriji pekarstva u regionu već 20 godina, a u Srbiji je prisutan od 2008. Za to vreme, kompanija je pored osnovnog i najvećeg proizvodnog pogona PDM u Pudarcima, nadomak Beograda proširila sastav pogona u kojima posluje i sada ih ima osam. U svim pogonima u zemlji unapređena je proizvodnja, uvedene nove proizvodne linije i otvoreno još radnih mesta.\nOsim brenda Tvojih 5 minuta, sa kojim je ušao na naše tržište, 2013. Don Don je uveo brend Naše zrno, koji je za kratko vreme postao jedan od najprepoznatljiviih i omiljenih među potrošačima. Kompanija je i dobitnik priznanja Najbolje iz Srbije za najuspešnije uvođenje novog brenda na tržište za 2014. godinu.\nKupovinom Pekarne Grosuplje, jedne od najvažnijih pekara u Sloveniji, Don Don je postao lideru u pekarskoj industriji u regionu i stvrio mogućnosti za proširenje tržišta i u zemlje EU.


Ovu hranu izbegavajte, odložićete ulazak u menopauzu - Zdrava i prava\nOvu hranu izbegavajte, odložićete ulazak u menopauzu\nPoslednja studija u naučnom časopisu Journal of Epidemiology & Community Health objašnjava odnos načina ishrane i ulaska u menopauzu kod žena, posmatrano na uzorku više od 900 državljanka Velike Britanije. Naime, ishrana koja obiluje ugljenim hidratima, testeninom i pirinčem, povezana je sa ranijim ulaskom u menopauzu čak za godinu ipo dana u osnodu na prosečni početak menopauze u 51. godini života žene.\nMenopauza označava poslednju menstruaciju u životu žene. Ona simboliše jedan prelazni period između premenopauze (kada je žena sposobna za rađanje dece) i postmenopauze (kada više nema te sposobnosti). U periodu oko menopauze, koji se naziva perimenopauza, organizam se prilagođava na novo stanje.


Fetulah Gulen - 1\nIncident u kući Fetulaha Gulena\n03. 10. 2018 20:29\nHARISBURG - Policija je pozvana u kuću sveštenika Fetulaha Gulena u američkoj državi Pensilvaniji, koga Ankara krivi za vojni udar 2016. godine, nakon što je primijećena nepoznata naoružana osoba, rekao je portparol Gulena.\nU Turskoj uhapšen student iz BiH, povezuju ga sa podrškom Gulenu\n30. 05. 2018 10:23\nANKARA - Turske bezbjednosne agencije uhapsile su 59 vojnih oficira širom zemlje, a privedeno je i više studenata. Među uhapšenima je i jedan student iz BiH, prenio je Daily Sabah.\nTurska: Uhapšeno 65 osoba zbog veza sa Gulenom\n10. 05. 2018 10:51\nTurska policija uhapsila je 65 članova turskog vojnog vazduhoplovstva, koji su optuženi za povezanost sa imamom Fetulahom Gulenom, prenijeli su turski državni mediji.\n19. 04. 2018 10:25\nSARAJEVO - Apelaciono odjeljenje Suda BiH donijelo je pravosnažno rješenje kojim se odbija zamolnica vlasti Turske da im BiH izruči Humejru Gokčen (25), koju Glavno republičko tužilaštvo iz Tire-Izmir sumnjiči da je član terorističke organizacije Fetulaha Gulena (FETO), čije je sjedište u SAD.\nOtkazi za 3.000 turskih vojnika "gulenista"\n18. 04. 2018 17:12\nANKARA - Turske vlasti će u narednih nekoliko dana otpustiti 3.000 zaposlenih u vojsci, za koje se smatra da su povezani sa islamskim klerikom Fetulahom Gulenom, izjavio je turski ministar odbrane Nuretin Canikli.\nMektić: Molbe Turske ćemo ispuniti u skladu sa zakonom\n09. 04. 2018 14:20\nSARAJEVO - Ministar bezbjednosti BiH Dragan Mektić rekao je da BiH i Turska imaju komunikaciju u vezi sa izručenjem pojedinih turskih državljana koje Ankara smatra sljedbenicima Fetulaha Gulena, te da BiH postupa u skladu sa molbama i zahtjevima iz Turske.\nGulen o hapšenju Turaka na Kosovu: To je banditski potez\n03. 04. 2018 22:33\nPRIŠTINA - Lider organizacije FETO, Fetulah Gulen, danas je po prvi put komentarisao hapšenje i deportaciju šest svojih ljudi, rekavši da je to banditski potez, prenosi prištinski portal Koha ditore.\n02. 04. 2018 14:22\nANKARA - Turski sud je izdao nalog za hapšenje opozicionog islamskog propovjednika Fetulaha Gulena, koji živi u SAD, i sedam njegovih pristalica zbog optužbi za umiješanost u ubistvo ruskog ambasadora u Turskoj Andreja Karlova u decembru 2016. godine, javila je televizija "Haberturk".\nNa Kosovu uhapšeni Gulenovi sljedbenici\n29. 03. 2018 16:53\nPRIŠTINA - Kosovska policijska služba (KPS) uhapsila je u Prištini i Đakovici pet turskih državljana, za koje se sumnja da su sljedbenici Fetulaha Gulena.\nSlovenija odbila izdavanje azila članovima Gulenovog pokreta\n01. 03. 2018 15:11\nLJUBLJANA - Slovenija je nakon 17-mjesečnog postupka odbila zahtjeve za azil koji su podnijele tri porodice iz Turske, pristigle u Sloveniju u potrazi za međunarodnom zaštitom nakon neuspešnog vojnog udara u Turskoj, piše ljubljanski list "Dnevnik", prenosi Hina.


Online licitacija državnog zemljišta - ePancevo\nUprava za poljoprivredno zemljište donela je odluku da se od sada pa na dalje licitiranja za državno-poljoprivredna zemljišta održavaju elektronskim putem. Na njihovom sajtu već se nalazi aplikacija koja se zove Digitalno-javno nadmetanje.\nAplikacija je besplatna, a može se skinuti putem kompjutera i mobilnih telefona.Još uvek ne mogu da se vide javna nadmetanja na sajtu Gradske uprave. To će biti moguće onda kada Gradska uprava objavi oglas.Ukoliko više poljoprivrednika za istu parcelu ponudi jednaku sumu novca, parcelu dobija onaj koji je ponudu prijavio prvi, kaže Vladislava Maksimović.\nOna očekuje da će se poljoprivrednici odlično snaći sa aplikacijom. Ukoliko ipak imaju nekih nedoumica, mogu doći u sekrtarijat za poljoprivredu.


27. maj/svibanj, 2006.\nPredsednik Srbije Boris Tadić objavio danas prilikom prve posete Crnoj Gori od izglasavanja nezavisnosti da će svi organi Srbije uključujući i Vladu priznati rezultat referenduma u Crnoj Gori.\nPredsednik Tadić je objavio u Podgorici nakon sastanaka sa predsednikom Crne Gore Filipom Vujanovićem i premijerom Milom Đukanovićem i predsednikom dosadašnje državne zajednice Svetozarom Marovićem da sa "punom odgovrnošću" može da kaže da će "sve ono što saopšti predstavnik Evropske unije" u referendumskoj komisiji "biti prihvaćeno od strane državnih institucija Srbije".\nPredsednik Tadić je rekao i to da smatra da odnose Crne Gore i Srbije treba što pre definisati u skladu sa novom realnošću, da nadležnosti Vrhovnog saveta odbrane dosadašnje državne zajednice treba preneti na Srbiju i na Crnu Goru.\nPredsednik Vlade Crne Gore Milo Đukanović je izjavio da će Crna Gora, bez obzira na reagovanje Srbije, ispoštovati Deklaracijom proklamovane principe i zadržati dostignuti kvalitet prava građana i privrednih subjekata u međusobnoj komunikaciji.\nPredrag Bulatović, čelnik političkog bloka koji se zalagao za zajednicu sa Srbijom je rekao da je upoznao predsednika Srbije sa prigovorima na referendum.


Čekajući sporazum - napeta saradnja Srbije i SAD | Talas.rs\nstudentkinja Fakulteta političkih nauka\nNovi predsednik iz Vašingtona ubrzo je nakon što se smestio u Belu kuću predočio vlastima iz Beograda šta je to što ga na Zapadnom Balkanu najviše muči. A to nije stanje demokratije.\nPoseta predsednika Vučića Vašingtonu i potpisivanje Trampovih „vašingtonskih dokumenata“, smeštanje Zapadnog Balkana među šest najurgentnijih tema od strane Bajdena, nedavno uzvraćena poseta Metjua Palmera i potpisivanje uredbe kojom je američki predsednik proširio opseg vanrednih mera u vezi sa našim regionom, signalizirali su intenzivnije angažovanje Sjedinjenih Država oko traženja rešenja za Kosovo.\nNiz pitanja koji se nameće je – hoće li se stanje demokratije u Srbiji (ponovo) naći na agendi bilateralnih odnosa Srbije i SAD? Ili još bolje, da li će Bajdenova administracija iskoristiti manjkavosti naše demokratije kao faktor pritiska na Beograd da se konačno dođe do kompromisa sa Prištinom? Koliko će prošlost politički opterećivati sadašnjost u vremenu čekanja sporazuma Beograda i Prištine?\nKao što je Mark Tven rekao da se istorija možda i ne ponavlja, ali da se svakako rimuje, tako je nakon četiri godine Trampove nekonvencionalne spoljne politike i nemarnog odnosa prema temeljima liberalne demokratije domaća javnost povratak demokrata u Belu kuću protumačila kao „rimovanje“sa devedesetim godinama prošlog veka i moguć nastavak pritisaka sa Zapada. Pravci Bajdenovog delovanja predviđaju se na osnovu njegovih ranije iznetih stavova tokom njegove duge političke karijere, ali i na osnovu izbora najbližih saradnika za koje se uglavnom smatra da su svoje stavove prema Srbiji formirali upravo tokom poslednje decenije prošlog veka.\nOvakvi zaključci su ne samo preuranjeni, već i neosnovani. Pritisci koje je Beograd trpeo krajem prethodnog veka bili su u dobroj meri posledica specifičnog istorijskog trenutka. Nakon pada Berlinskog zida 1989. godine koji je najavio okončanje Hladnog rata, od SAD je zavisilo hoće li uspeti da se nametne kao dominantna sila posthladnoratovske ere i očuva međunarodni poredak. Optimizam je bio na tako visokom nivou da je Frensis Fukujama u svojoj sada već poznatoj knjizi „Kraj istorije i poslednji čovek“ proglasio pobedu zapadnih ideja oličenih u liberalnoj demokratiji i tržišnoj ekonomiji nad protivničkim ideologijama kao što su nasledne monarhije, fašizam i komunizam. A kako je postignuta saglasnost o legitimnosti liberalne demokratije kao sistema vladavine, ona kao takva može da konstituiše „krajnji oblik čovekove vladavine“.\nMeđutim, jugoslovenska kriza pokazala je da je za takav utopistički pogled na budućnost bilo prerano, a geostrateški značaj Jugoslavije na hladnoratovskoj mapi sveta je bio veliki za američku politiku obuzdavanja Sovjetskog Saveza. Na SAD je bilo da potvrde svoju novu ulogu dominantnog igrača u međunarodnom poretku, ali istovremeno i da nastave da promovišu ideju liberalne demokratije kao jedine legitimne. U tom i takvom kontekstu treba posmatrati napete bilateralne odnose između Vašingtona i Beograda.\nDemokratija na čekanju\nObjašnjavajući krizu starog poretka Ričard Has je pre tri godine napisao da „ono što postoji u mnogim delovima sveta, kao i u mnogim segmentima međunarodnih odnosa, više podseća na novi svetski nered“ nego na nekakav poredak. Dodajmo na ovo pandemiju virusa korona, rasne tenzije i podele u Sjedinjenim Državama koje se manifestuju na gotovo sve društvene oblasti, napete predsedničke izbore, odbijanje Donalda Trampa da prizna poraz i šestojanuarske proteste i imaćemo jasniju sliku u kakvom trenutku Bajden dolazi na čelo SAD. Imajući to u vidu očekivalo se da će prioritet nove administracije najpre biti rešavanje unutrašnjih problema. Međutim, kratka retrospektiva događaja govori drugačije. Ubrzo nakon inauguracije, posle razgovora Bajdena sa nemačkom kancelarkom Angelom Merkel saopšteno je da se, pored pitanja vezanih za Kinu, Rusiju, Avganistan, Iran i Ukrajinu, na listi šest najurgentnijih tema nalazi i Zapadni Balkan. Nešto kasnije stigla je i čestitka predsednika SAD povodom Dana državnosti Srbije u kojoj se navodi da kada je reč o partnerstvu ove dve zemlje „Sjedinjene Države ostaju trajno posvećene unapređenju ekonomske saradnje, regionalne stabilnosti i demokratskih vrednosti“.\nMeđutim, novi predsednik iz Vašingtona ubrzo je nakon što se smestio u Belu kuću predočio vlastima iz Beograda šta je to što ga na Zapadnom Balkanu najviše muči. A to nije stanje demokratije. U pomenutoj čestitki naglašava kako SAD nastavljaju da podržavaju cilj Srbije u pogledu evropskih integracija, što uključuje i „uvođenje neophodnih reformi i postizanje sveobuhvatnog sporazuma o normalizaciji sa Kosovom, koji je fokusiran na međusobno priznanje“. Pitanje demokratizacije zemlje je i ranije gurano sa vrha prioriteta odnosa Srbije i SAD zahvaljujući saradnji Srbije sa Međunarodnim krivičnim tribunalom za bivšu Jugoslaviju ili spremnosti Srbije na konstruktivne pregovore sa Prištinom. Verujem da nema razloga da u bliskoj budućnosti očekujemo da bude drugačije. Uz moguće povremene kritike vezane za vladavinu prava i slobodu medija, do eventualne zamene mesta na listi prioriteta može doći tek ako Vašington ne bude zadovoljan načinom na koji se Srbija odnosi prema kosovskom pitanju.\nOvakvo pozicioniranje prioriteta nije iznenađujuće. Tako se i pred sam kraj Hladnog rata u proleće 1989. godine administracija Džorža Buša Starijeg odbacivši opciju da izoluje Kinu odlučila da sačuva srž odnosa i produži dijalog sa Pekingom uprkos oštroj represiji koju je kineska vlada pokazala na protestima u Pekingu. Bilo je mnogo kritika na ovakvu odluku, ali citiraću Ričarda Hasa: „Sjedinjene Države su imale mnoge interese koji su uključivali Kinu i jednostavno nisu sebi mogle da dozvole luksuz kao što bi bilo poboljšanje ili pogoršanje celokupnih odnosa u zavisnosti od načina na koji Kina tretira svoje građane“. Sličan luksuz SAD ne bi mogle da dozvole ni na Zapadnom Balkanu. Umesto da pokreću neprijatna pitanja demokratije, ljudskih prava i slobode medija, Bajdenova administracija će pre udružiti diplomatske snage sa EU (nakon što obnove narušene savezničke odnose) kako bi se napokon postigao sporazum između Beograda i Prištine. Bivši ambasador SAD u Srbiji Kameron Manter nedavno je objasnio to time što Bajdenova administracija na Zapadnom Balkanu ima „prtljag“, jer su se Dejton i rat na Kosovu odvijali za vreme administracije demokrata. A kako bi rešili problem sa „prtljagom“, i predsednik Bajden i Evropska unija svesni su da im je za to potrebna saradnja sa vlastima u Beogradu, kao što je predsedniku Bušu Starijem 1989. godine bila potrebna saradnja sa Pekingom. Zato će demokratija, ako budemo čekali podsticaj sa Zapada, morati da sačeka. Ili po nas još gore, umesto da bude cilj po sebi, kritike na račun manjkavosti demokratije u Srbiji mogu biti iskorišćene kao instrument pritiska na Beograd zarad što bržeg razrešenja kosovskog čvora. Razrešenja koje bi Sjedinjenim Državama pomoglo da povrate ulogu dominantnog igrača. A kad je tako krupan ulog na kocki, žrtvovanje demokratije i ne deluje kao suviše skup potez.\nTAGS: Bajden demorkatija kosovo međunarodni odnosi SAD Srbija


Svečano otvaranje izložbe „Sedam1‟ - Konkursi regiona\nSvečano otvaranje izložbe „Sedam1‟\nby KR 09/07/2013 023\nSlikarsku grupu „Sedam1‟ čini grupa studentkinja (Aleksandra Bojić, Jana Kuvalјa, Marija Marković, Marina Zečević, Sanja Vuković, Tamara Mitrović, Tea Sokolovski) koje su završile osnovne akademske studije slikarstva. Ono što ih povezuje, pored toga što su zajedno slikale i bile u klasi profesorke Anđelke Bojović, jeste i tematika slika. Svaka od njih bavila se stvarima iz svog okruženja, pridavala značaj stvarima koje drugi lјudi ne primećuju, ili im nisu bitne.\nPored toga što su teme slika iz svakodnevice, ili iz okruženja, ili su im bliske iz nekog drugog razloga, one ih na svojim slikama pretvaraju u nešto drugo, nešto više, odvajajući se od pukog predstavlјanja svog okruženja i svakodnevice daju im drugačije značenje, svaka na svoj način.\n„Dosta je neobično za školovanje na FLU-u u Beogradu da generacija studentkinja treće godine osnovnih studija na Odseku za slikanje, do maksimuma ostvaruje slikarski rad u okviru postavlјenog programa za ovu školsku godinu.\nU pitanju su studentkinje koje su postigle visok nivo samosvesti, poimanja sopstvene poetike, zavidni stepen zanatske umešnosti i znanja, baratanje slikarskim materijalom, zbog čega njihovi radovi dostižu nivo profesionalnog slikarstva. Životni optimizam i radost slikanja krasi ovu generaciju i zato je potrebno da šira publika, van okvira slikarskih klasa Fakulteta likovnih umetnosti u Beogradu, vidi ove radove.“\nod 10 do 20 ;


Vesti online / Vesti / Srbija / Advokat potvrdio: Rustem Mustafa pred sudom u Hagu 14. januara\nAdvokat potvrdio: Rustem Mustafa pred sudom u Hagu 14. januara\nAdvokat Arijanit Koci potvrdio je da je njegov klijent Rustem Mustafa Remi primio poziv da se 14. januara pojavi pred Kancelarijom specijalnog tužioca Kosova u Hagu.\nKako prenosi kosovski portal "Telegrafi", Mustafin advokat je na svom nalogu na Fejsbuku napisao da je reč o pozivu na intervju i da će se Mustafa dobrovoljno pojaviti.\n- Spreman je da pojasni svaku okolnost koju KST istražuje. Ovo je sve o čemu smo do sada obavešteni i tražim da novinari pokažu razumevanje i da ne kontaktiraju Mustafu u vezi sa ovim pitanjem - preneo je njegov advokat.\nMediji su ranije preneli da je Rustem Mustafa prva osoba koju je Specijalni sud pozvao, da je poznat kao komandant Remi iz zone Laba, te da je nakon završetka sukoba bio poslanik DPK u kosovskom parlamentu, preneo je Tanjug.\nSpecijalni sud za Kosovo je formiran 2015. glasovima poslanika kosovske skupštine, a njegova je misija da istražuje navode iz izveštaja Dika Martija o zločinima za koje se navodi da su počinjeni u periodu od 1998. do 2000 godine.\nKo je Rustem Mustafa, ozloglašeni komandant OVK\nSRBIJA Dane: Nemačka jeste ključni igrač EU za kosovsko pitanje\nSRBIJA Crnogorci prvi put na popisu stanovništva samoproglašenog Kosova


"Oko sokolovo" i u Novom Sadu? Stiže novi sistem elektronske kontrole (ne)propisnog parkiranja - jedinstven u svetu\nTrenutno pokrivaju 243 ulice u Beogradu, a sistem predviđen za oko 600 ulica\nGradonačelnicima i predstavnicima devet srpskih gradova danas je u Beogradu predstavljen novi sistem elektronske kontrole (ne)propisnog parkiranja "Oko sokolovo", koji se primenjuje u glavnom gradu.\nZamenik gradonačelnika Beograda Goran Vesić je istakao da je većina građana zadovoljna radom sistema "Oko sokolovo" koji se, dodao je, isplatio za malo više od mesec dana funkcionisanja.\n"Uspeli smo da sprečimo zaustavljanje saobraćaja u gradskim ulicama, očišćeni su trotoari, žute trake i omogućen je bolji protok javnog prevoza", rekao je Vesić i dodao da se trenutno pokrivaju 243 ulice u Beogradu, a da je sistem predviđen za oko 600 ulica.\nIzrazio je zadovoljstvo jer je softver sistema "Oko sokolovo" domaće proizvodnje, navodeći da je Beograd gradovima iz unutrašnjosti besplatno ponudio taj softver.\nTokom prezentacije, između ostalog, predstavljeni su pozitivni efekti uvođenja sistema "Oko sokolovo" među kojima je najvažniji, ističe Vesić, uvođenje reda. Naglasio je da suština tog sistema nije naplaćivanje kazni već da gradske ulice i trotoari budu prohodni, da javni prevoz funkcioniše i da ne bude "haosa" u parkiranju.\nVesić je rekao da je sistem "Oko sokolovo" jedinstven u svetu, odnosno da ne postoji nijedan sistem koji radi obostrano (ne)propisno parkirana vozila kao "Oko sokolovo".\nVršilac dužnosti sekretara za poslove Komunalne milicije Ivan Divac je pojasnio da "Oko sokolovo" deluje preventivno i da ne postoji mogućnost selektivnog kažnjavanja.\nDodao je da Komunalna milicija grada Beograda, zajedno sa Gradskom upravom i JKP "Parking servis", stoji na usluzi svima u unutrašnjosti kojima bude potrebna pomoć u uspostavljanju sistema "Oko sokolovo".\nDirektor JKP "Parking servis" Andrija Čupković je rekao da je "Oko sokolovo" domaća intelektualna svojina koja je omogućila veliku uštedu novca, te naglasio odličnu saradnju sa Komunalnom milicijom i Gradom Beogradom u implementaciji tog sistema.\nČupković je istakao da je rekao da u Beogradu postoji 30.000 parking mesta u zoni i da je potrebno oko 300 ljudi da bi kvalitetno mogli da obavljaju svoj posao, a da se zahvaljujući sistemu "Oko sokolovo" to radi sa 15 automobila i 40,50 ljudi.\nKako je dodao, samo na angažovanju zaposlenih ostvarena je ušteda od 2,5 miliona evra, koji su sada preusmereni na neke druge poslove "Parking servisa".\nNovi Sad parking srbija vojvodina


Drašković: Postojeća granica Srbije sa Albanijom i Makedonijom ne može biti pomerana\n14 maj, 2005\nKompromis u rešavanju statusa Kosova i uklanjanje prepreka u približavanju Evropskoj uniji istakuniti kao glavni ciljevi dve partije vladajuće koalicije – Demokratske stranke Srbije i Srpskog pokreta obnove.\nNa Petom saboru Srpski pokret obnove usvojio je Evropsku deklaraciju, a predsednik stranke i ministar spoljnih poslova državne zajednice Vuk Drašković izjavio je da je uklanjanje prepreka sa evropskog puta Srbije najpreči zadatak, jer predstavlja najveći nacionalni i državni interes . Govoreći o Kosovu, Drašković je izjavio da postojeća granica Srbije sa Albanijom i Makedonijom ne može biti pomerana ni preimenovana u kosovsku državnu granicu i da se zalaže da granica bude postojeća na mapi a nepostojeća u stvanosti, kao simbol novog, evropskog i ljudskog statusa Kosova i celog regiona.\nA premijer Vojislav Koštunica na sednici Glavnog odbora svoje Demokratske stranke Srbije izjavio je da je neprihvatljiva bilo kakva nezavisnost Kosova i da zvanični Beograd zastupa stav da je najbolje rešenje za Kosovo široka autonomija sa međunarodnim garancijama. Za povratak prognanih Srba Koštunica je rekao da je standard iznad svih standarda i da bez njega nije moguće učešće kosovskih Srba u privremenim institucijama. Koštunica smatra da su prioritet u narednom periodu i evropske integracije i najavljuje da će Srbija najesen spremno dočekati pregovore oko sporazuma o stabilizaciji i pridruživanju Evropskoj uniji.


Služba za međunarodnu saradnju Univerziteta u Sarajevu već osmu godinu zaredom organizuje sajam stipendija.\nOsmi sajam stipendija će se održati 19. oktobra 2017. godine na Mašinskom fakultetu Univerziteta u Sarajevu, u periodu od 10,00 do 16,00 sati. Pored standardnih aktivnosti sajma, ove godine organizovani su i info dane Erasmus+ partnera UNSA. Svaki Erasmus+ partner će imati priliku da kroz 15-minutnu prezentaciju predstavi svoju instituciju gdje zainteresovani mogu više saznati o studijskim programima i ponudama stipendija. Na ovaj način će studenti i nastavnici dobiti više informacija o mogućnostima za mobilnost jer je riječ o partnerskim univerzitetima na kojima studenti i nastavnici mogu realizirati svoju mobilnost. Prezentacije će biti organizovane prema sljedećem rasporedu, ali će predstavnici tih univerziteta biti dostupni tokom cijelog dana:\nUkupna lista izlagača na sjamu izgleda ovako:\n25. Univerzitet u Segedinu, Mađarska\nViše informacija dato je na www.erasmus-unsa.ba/sajamstipendija.\nPozivamo sve studente, nastavnike i saradnike Poljoprivredno-prehrambenog fakulteta da posjete sajam u njegovim aktivnostima uzmu aktivnog učešća.


Finska podržava Srbiju u evrointegracijama - Smash Magazin\nSrbija bi trebala negovati jako dobre odnose sa susedima jer su to glavni uslovi za približavanje Evropskim integracijama. Na predavanju koje je okupilo oko 50 studenata i predstavnika domaćih, inostranih i međunarodnih institucija sektora bezbednosti profesor Predrag Simić je naglasio da su, uprkos geografskoj distanci, Srbija i Finska tokom istorije delile sličnu spoljno-političku strategiju neutralnosti.\n„Tokom hladnog rata svet je bio bipolaran, postojala su dva igrača i igra je tekla prema jasno utvrđenim pravilima. Male zemlje, poput Finske i Srbije, konstantno su održavale balans između Istoka i Zapada. Finska je tokom svoje burne istorije u više navrata odolevala pritiscima Nemačke i SSSR, ali danas sa tim zemljama ima stabilnu ekonomsku i diplomatsku saradnju. Iako Finska ima aktivnu ulogu u Partnerstvu za mir, nije članica NATO jer je 65% građana protiv toga”, podsetio je finski državni sekretar.


RUČNO PRAVLJENE KADE OD DRVETA - Uređenje i dizajn doma\nRUČNO PRAVLJENE KADE OD DRVETA – ako smatrate da drvo i voda baš i ne idu zajedno, zastanite na trenutak\nKada je kako treba finiširano i zaštićeno, drvo može biti iznenađujuće izdržljiv i vodootporan materijal, a proizvođači koji su specijalizovani u kreiranju posebno prilagođenih drvenih kada često preuzimaju skulpturalni pristup, čineći tako svaku kadu jedinstveno lijepom centralnom tačkom vaših kupatila.\nKade za kupanje se uglavnom prave ili od ultra pristupačnog, ali pomalo ružnog, fiberglasa, porcelanom obloženog čelika ili ako imate sreće, od livenog gvožđa.\nKada se održavaju pravilno, drvene kade nisu teže za održavanje od bilo kojeg drugog materijala. Zapravo, one mogu biti čišćene i održavane jako dobro tokom vremena. Ogrebotine koje mogu biti jasno vidljive i veoma teške za otklanjanje na kadama od fiberglasa, dok su drvene jako jednostavne za popravljanje uz malo poliranja koje mora biti intenzivno u zavisnosti od finiša.\nDrvene kade trebaju biti korištene minimum 3 puta sedmično kako bi bile u idealnom stanju.


Prijavljivanje poreskih obveznika za subvencije države za prelazak na novi model fiskalizacije je počelo i traje do 31. januara 2022. godine. Subvencije je već dobilo oko 15.300 firmi, a mi vam donosimo sve detalje ukoliko još niste aplicirali za državnu pomoć.\nNovom uredbom Vlade Srbije, predviđeno je da obveznici imaju pravo na 100 evra po svakom prodajnom mestu plus 100 evra po svakom prodajnom uređaju. Za privrednike koji nisu u sistemu PDV, taj iznos će biti uvećan za 20 odsto.\n- Da bi se prijavili za subvencije, poreski obveznici prvo treba, ukoliko to nisu uradili, da prijave podatke o lokacijama prodajnih objekata. Oni to treba da urade putem portala Poreske uprave ePorezi. Nakon što prijave lokacije, poreski obveznici se mogu prijaviti za subvencije države.\nU Ministarstvu finansija kažu da je prijava za subvencije države jednostavna, da ne zahteva mnogo vremena i da obveznici fiskalizacije mogu samo jednom da se prijave, odnosno da ne mogu naknadno da menjaju svoju prijavu.\nPrimena novog modela fiskalizacije neće predstavljati dodatni trošak za privredu, jer država subvencioniše prelazak na novi model fiskalizacije.\n- Obveznici fiskalizacije će direktno dobijati novčana sredstva potrebna za prelazak na novi model fiskalizacije. Novca za te subvencije imamo dovoljno, šest milijardi dinara smo za to namenili, jer ne želimo da pravimo trošak privrednicima, već da zajedno uspešno završimo ovaj proces i počnemo sa primenom novog modela fiskalizacije, naveo je ministar finansija Siniša Mali.


MyCity » Hardware -> Overklok, hlađenje i modovanje » overklok AMD SEMPRON 2600\nPoslao: 20 Jan 2010 14:20\nImamovaj procesor amd sempron 2600,ploca je asus k8n4 754,procesor radi na 1.6 ghz,hteo bi bar malo da ga klokujem,evo nekih SS iz biosa moje maticne,molim nekog da mi kaze dali moze ovaj procesor da se klokuje i kako!\njel ovo dovoljno da mi neko kaze kako i da li mogu overklok procesora?\nPoslao: 20 Jan 2010 14:27\nPoslao: 20 Jan 2010 16:11\nhvala ali ja ne mogu iz ovoga nista da ukapiram,hteo sam konkretno za moj slucaj da mi neko objasnii!\nPoslao: 20 Jan 2010 16:39\nTeško Srđane da ti neko može dati pouzdanu informaciju što se tiče tvoje mašine. Čak i da neko ima identičnu konfiguraciju, ne može ti sa sigurnošću reći granicu klokovanja jer se svaki sistem ponaša drugačije (čist primer, dovoljno je da bude grafika drugačija, RAM). Nemoj da me pogrešno shvatiš, nije to samo u pitanju tvoja mašina, nego generalno gledajući sve mašine.\nPročitaj linkove koje sam ti okačio i naći ćeš u njima kako se radi klokovanje, na šta treba da obratiš pažnju, itd... Dakle ništa saznati nećeš dok sam i na svoju odgovornost ne probaš i vidiš.


Bez isključenja struje u junu i julu za ugrožene kategorije - CdM\nUvažavajući socijalni momenat u Crnoj Gori prouzrokovan globalnom pandemijom COVID-19, EPCG je odlučila da svim nezaposlenim građanima, penzionerima sa primanjima nižim od 222 eura i korisnicima socijalnih davanja, omogući plaćanje dugova za električnu energiju na period od 3 i 5 godina, bez učešća, uz redovno plaćanje tekućeg računa.\nPotrošačima iz ovih kategorija, koji su ujedno i vlasnici brojila, tokom juna i jula neće biti obustavljeno napajanje električnom energijom, već će se tokom ova dva mjeseca ostaviti vrijeme da potpišu novi model izmirenja dugovanja.\nTako će se korisnicima iz ovih kategorija, čija su dugovanja veća od 500, a manja od 1.000 eura, omogućiti plaćanje zaostalog duga na 36 mjesečnih rata, bez učešća, a korisnicima sa dugom većim od 1.000 eura do 60 mjesečnih rata, uz obaveznu obnovu ugovora po isteku 23 mjeseca.\n‘’Želimo da pomognemo najugroženijim građanima, da im smanjimo mjesečne izdatke po osnovu računa za utrošenu električnu energiju. Na ovaj način vremenom će ući u period redovnog plaćanja, što je i u njihovom, i interesu kompanije’’, naveo je Nikola Rovačnin, izvršni direktor EPCG.\nNapominje da će se na računima za maj, jun i jul na osnovu zaključka Vlade Crne Gore i odluke Odbora direktora EPCG primjeniti popust od 40 odsto za sve nezaposlene sa evidencije ZZZCG i penzionere sa primanjima ispod 222 eura, uz uslov da su na ime tih lica registrovani mjerni uređaji.\nPoslednjom odlukom Odbora direktora, uz popust od 13 odsto na aktivnu energiju i dodatih 13 odsto popusta na mrežne usluge, građani koji redovno plaćaju električnu energiju imaće ukupan popust na računu od 12,25 odsto i praktično će akumulirati jedan račun godišnje besplatno.\nDo 31. maja, građani mogu da iskoriste ovu priliku i postanu članovi “Zlatnog tima”, a ukoliko bude bilo potrebe, EPCG će uvesti produženo radno vrijeme i rad u smjenama, kako bi svi koji su zainteresovani mogli iskoristiti povoljnosti koje im omogućava Eletroprivreda.\nTagsNikola Rovačnin računi struja\nA u septembru kad se nagomilaju racuni? 🤔


Otmičari oslobodili putnike iz otetog sudanskog aviona - Klix.ba\nNa aerodromu u Kufri\n27.8.2008. u 12:56\nDva otmičara koja su u utorak otela sudanski avion oslobodila su u srijedu putnike na vojnom aerodromu u Kufri, u libijskoj pustinji gdje je avion prinudno spušten, izjavio je jedan libijski zvaničnik.\n"Svi su putnici napustili avion. U avionu su ostala dva otmičara i članovi posade", kazao je on. "Nastavljamo pregovore s njima", dodao je neimenovani zvaničnik.\nPrema podacima sudanske civilne avijacije, u avionu sudanske kompanije Sun Air, koji je otet u utorak kratko nakon polijetanja iz regije u Darfuru u kojoj se vodi građanski rat, bilo je 87 putnika i osam članova posade.\nBoeing 737 je trebalo da leti u glavni grad Sudana, nakon polijetanja iz Nyale, najvećeg grada u Darfuru.\nLibijski zvaničnik je izjavio da su otmičari kazali kako pripadaju Vojsci za oslobođenje Sudana, ali da to nije potvrđeno".\nVlasti u Kartumu su pozvale Libiju da uhapsi "teroriste" koji su oteli avion i usmjerili ga u pravcu Libije te da im ih preda.\n27.08.2008. u 13:01\n27.08.2008. u 12:52


Drugi Poslovni forum menadžera - Privredna štampa\nDrugi poslovni forum menadžera Republike Srpske biće održan 21. aprila u Banjaluci, u prostorijama Narodnog pozorišta Republike Srpske sa početkom u 9 sati. Forum menadžera, drugi po redu, okupiće menadžere i rukovodioce iz javnog i privatnog sektora, te predstavnike instutucija sa državnog, republičkog i lokalnog nivoa.\nForum menadžera će na jednom mjestu okupiti stručnjake iz oblasti organizacione kulture, projektnog vođenja, uticaja megatrendova na poslovanje, pravila menadžmenta u svijetu digitalizacije, te efikasnog i ekonomičnog digitalnog upravljanja odnosima s klijentima pomoću najnovijeg Microsoft softvera za upravljanje odnosima s klijentima. Pored predavanja koje će održati Brane Gruban, Tomaž Pavlica, Dejan Ljuština, Vladimir Vulić i Nenad Šljivić, tokom Foruma će biti održana i panel diskusija “Izazovi za menadžere 2020”, u kojoj će se govoriti o najvažnijim izazovima za menadžere u narednih pet godina, važnosti komunikacijskih vještina menadžera, najnovijim trendovima u oblasti edukacije menadžera, ličnim iskustvima u menadžmentu, ali i biznisu iz pozicije menadžerke.\nPotpisivanjem novog Memoranduma o nastavku saradnje produžena je devetogodišnja uspješna saradnja Raiffeisen BANK dd Bosna i Hercegovina i Akademije likovnih…


Poslovni savjeti za firme u krizi izazvanoj virusom korona – ASinfo Portal\nPoslovni savjeti za firme u krizi izazvanoj virusom korona\n18.03.2020. / 12:19\nBANJALUKA – Privredni subjekti treba detaljno da prate stanje na tržištu, održavaju redovan kontakt s dobavljačima i kupcima, pravilno upravljaju potraživanjima i obavezama te sprovedu druge mjere kako bi što bezbolnije podnijeli krizu izazvanu pojavom virusa korona.\nPortal CAPITAL u saradnji sa advokatskom firmom „Sajić“ preporučuje neke od prvih mjera i koraka koje privredni subjekti mogu da preduzmu kako bi se u što većoj mjeri zaštitili od novonastale krize zbog Covid-19 virusa i preduprijedili sve potencijalne posljedice koje vanredna situacija može da izazove poslovanju.\nKada su u pitanju komercijalni ugovori, u vezi sa trgovinom robom i uslugama, u kojima se privrednici javljaju kao kupac ili prodavac prvenstveno je potrebno:\nPlanirati i preduzeti mjere u slučaju otkazivanja naružbi privrednom subjektu od strane kupaca\nPoštovati prava privrednog subjekta da kao kupac otkaže svoje narudžbe\nOdržavati redovan kontakt sa dobavljačima i obezbijediti zamjenske dobavljače po potrebi\nOdržavati redovan kontakt sa kupcima\nIstražiti kretanje na tržištu (minimalne količine, ograničene cijene, održavanje ponude i potražnje)\nPreduzeti mjere pravilnog upravljanja potraživanjima i obavezama\nIspitati moguću štetu i odštetne zahtjeve iz polisa osiguranja\nPregledati sve druge ugovore koji mogu uticati na poslovanje društva u ovoj situaciji\nDokumentovati sve preduzete mjere\nŠto se tiče mjera koje se tiču pravilnog upravljanja potraživanjima i likvidnošću privrednog subjekta potrebno je blagovremeno praćenje zahtjeva za finansiranjem odnosno planiranje likvidnosti, kao i kontinuirano ažuriranje kratkoročne prognoze likvidnosti privrednog subjekta.\nNeophodno je i praćenje mogućnosti realizovanja kredita privrednog subjekta u skladu sa dogovorenim uslovima i praćenje kreditne sposobnosti svih dužnika privrednog subjekta.\nPored navedenog, treba pratiti mogućnosti naplativosti obezbjeđenja i kolaterala i održavati proaktivnu komunikaciju sa svim povjeriocima.\n„Privredni subjekt mora da ispita postojanje potrebe za reorganizacijom poslovanja, bilo da se ta reorganizacija odnosi na proces rada, interne procedure subjekta, procedure plaćanja ili bilo koje druge promjene koje su potrebne radi prilogađavanja tržišnim uslovima i umanjenju svih posljedica i rizika kojem društvo može da bude izloženo“, poruka je iz advokatske kancelarije „Sajić“.\nPrivredni subjekti moraju da vode računa o zaposlenim i uspostavi organizaciju rada koja neće ugrožavati ni poslovanje ni zdravlje zaposlenih. U tom pravcu, potrebno je planirati i preduzimati mjere koje se odnose na:\nBezbjednosti i zdravlje zaposlenih na radnom mjestu (dezinfekcija radnih prostorija, zabrana prisustvovanju okupljanjjima sa većim brojem ljudi, poslovna putovanja)\nPlaniranje i preduzimanje mjera za skraćivanje radnog vremena privrednog subjekta uz pribavljanje svih potrebnih odobrenja i saglasnosti od nadležnih organa\nPrivremeno odsustvo sa posla zaposlenih za koje postoji sumnja da su zaraženi\nPrivremeno zatvaranje prostorija privrednog subjekta uz omogućavanje rada od kuće ukoliko je to moguće s obzirom na djelatnost privrednog subjekta\nPlaniranje i preduzimanje mjera isplaćivanja plata za radnike uz praćenje odluka nadležnih organa\nPlaniranje i preduzimanje mjera u slučaju potrebe za prekovremeni rad nakon prestanka vanrednih mjera u cilju optimalizacije poslovanja društva i saniranja potencijalne štete tokom ovog perioda\nTakođe, savjetuje se da se preduzmu sve mjere kako bi se odložile obaveze društva koje isto u ovom trenutku nije u mogućnosti da ispuni uz praćenje odluka i uputstava nadležnih organa, a koje prvenstveno odnose na:\nPotpuno ili djelimično odlaganje plaćanja poreskih obaveza\nPlaniranje plaćanja poreza u anuitetima\nSmanjenje akontacije poreza\n„Ukoliko privredni subjekt blagovremeno izvrši sve navedene mjere i provjere kako bi u što većoj mjeri umanjio posljedice krize, biće mu olakšano planiranje oporavka društva, uspostavljanje redovnog procesa rada i otklanjanje posljedica nastalih za društvo“, istakli su u advokatskoj kancelariji „Sajić“.\nTagovi: advokatska kancelarija sajićprivredavirus korona


SUBOTICA: MIGRANTI I DANJU I NOĆU NA OTVORENOM - Magločistač\nPočetna Aktuelno SUBOTICA: MIGRANTI I DANJU I NOĆU NA OTVORENOM\nPostavio/la: MagločistačObjavljeno: 10.01.2017 Kategorija: Aktuelno1 Comment\n„Ovi ljudi su probali da se registruju, ali registracija samaca ide jako teško. Mogu se registrovati porodice, kampovi su puni, tako da za njih nema mesta jer nisu registrovani“, kaže za RTV izbeglica iz Sirije Anas Hasan.\n„Ja uopšte ne vidim razlog i inače zašto neko boravi na Kelebiji, a onda još na Kelebiji boraveći da izmišlja i neke laži protiv Srbije. Ceo svet je Srbiji priznao da smo humani, da najbolje na celoj ruti brinemo o ljudima“, naglašava državni sekretar u Vladi Srbije Nenad Ivanišević.\n„Svako može da nađe u ovim hladnim danima zaštitu u okviru Prihvatnog centra, zašto to ne čine – to nije na nama. Na nama je da obezbedimo adekvatne uslove, pre svega“, ističe šef Radne grupe za izbeglice i migracije Milimir Vujadinović.


Mektić: On je najveća istorijska izdaja RS – BiGportal.ba\nMektić: On je najveća istorijska izdaja RS\nDragan Mektić, ministar bezbjednosti Bosne i Hercegovine, odgovorio je na prozivke i optužbe Staše Košarca, predsjednika Kluba zastupnika SNSD-a u Parlamentu BiH koji je danas naveo da Mektić radi sa Bakirom Izetbegovićem i da vode specijalni rat protiv Republike Srspke.\n“Vrlo nevoljno komentarišem sve ono što je on izjavio iz onog administrativnog centra u Lukavici zato što je ta zgrada bila posao velikog kriminala. Nije bila potrebna nikome, koštala 26 miliona od čega je 15 miliona tu ukradenih para. Zavlače se i iz tog bunkera rovare i pričaju”, naveo je Mektić.\n“Kome on može da govori o izdaji RS i prodaji interesa RS, čovjek koji je 2005. godine učestvovao i izradio nacrt novog ustava BiH u kojoj uopšte nije bilo Republike Srpske, u kojem je bila vlada BiH sa 16 ministarstava, sa nekoliko regija. On je najveća historijska izdaja RS zato što je u tom tekstu ustava koji ima u nacrtu, on poništio uopšte postojanje Republike Srpske”, naveo je Mektić.\nNakon održane sjednice Vijeća ministara, Mektić je naveo da je dogovoreno da se nastave aktivnosti kada je u pitanju gradnja Pelješkog mosta i da se zaštite interesi BiH.\nO formiranju ruske stranke u RS\n“Imam već duže vrijeme o tome informacije, da je održan sastanak, šta se razgovaralo na tom sastanku. To je pokušaj da se uspostavi, formira i instalira još jedna stranka koja bi dodatno razjedinjavala srpski narod i na taj način stvarala prostor SNSD-u da postigne bolji izborni rezultat, da i dalje skreće pažnju sa problema koji su od životne važnosti i da ponovo kroz jednu takvu političku opciju dodatno usložavanja međunacionalnu situaciju u BiH, jačanje nacionalnističke retorike…”, naveo je Mektić.


Нацрт закона о заштити од буке од данас на јавној расправи\nHomeDRUŠTVONacrt zakona o zaštiti od buke od danas na javnoj raspravi\nNacrt zakona o zaštiti od buke od danas na javnoj raspravi\n03/06/2021Redakcija BALKAN TVDRUŠTVO, Vesti0\nMinistarka zaštite životne sredine Irena Vujović najavila je da će Nacrt zakona o zaštiti od buke u životnoj sredini biti na javnoj raspravi od danas do 23. juna, što znači da će do tada sve zainteresovane strane moći da pošalju svoje komentare, predloge i sugestije na tekst Nacrta zakona.\n„Nacrtom zakona preciznije je definisano šta je buka u životnoj sredini, proširena je lista izvora buke, kao i nadležnih organa za izradu strateških karata buke i akcionih planova. Nacrtom se uređuju subjekti zaštite od buke, mere i uslovi zaštite, pristup informacijama o buci, nadzor i druga pitanja od značaja za zaštitu životne sredine sredine i zdravlje ljudi”, rekla je Vujović, saopštilo je ministarstvo.\nMinistarka je dodala da su na inicijativu Grada Beograda u zakon uneta i dva člana koji se odnose na nadležnost za merenje buke koju emituju ugostiteljski objekti.\n„Ovim predlogom daju se ovlašćenja komunalnoj miliciji u jedinicama lokalne samouprave da po prijavi građana mogu da mere i kontrolišu buku iz ugostiteljskih objekata”, rekla je ona.\nVujović je ukazala da građani godinama imaju problem s bukom u gradskim zonama, koja dolazi iz pojedinih ugostiteljskih i drugih objekata koji emituju buku, što je posebno izraženo u stambenim zonama.\n„Donošenjem novog zakona, kao i seta podzakonskih akata, omogućiće se brže i efikasnije rešavanje problema buke”, istakla je ministarka i dodala da su Nacrtom zakona transponovane odredbe Direktive EU u oblasti buke.\nZamenik gradonačelnika Beograda Goran Vesić kazao je da će, kada zakon bude usvojen, kao i podzakonski akti kojim će se pojedine odredbe precizirati, komunalna milicija biti opremljena mobilnim aparatima za merenje buke i reagovaće odmah na svaku prijavu građana.\n„Naši komunalni milicioneri i inspektori meriće na licu mesta buku i odmah izricati zaštitne mere, od kojih je jedna oduzimanje aparata ili instrumenta sa kojeg se emituje muzika. Tako ćemo da zaštitimo građane od buke i maltretiranja kojem su izloženi godinama”, kazao je on.\nVesić je naveo i da su ove mere u korist većine ugostitelja koji poštuju sve propise.\n„Naravno, oni koji su bahati biće sankcionisani. Usvajanje zakona daje instrument gradu da reši u većem delu problem buke onako efikasno kako smo preko sistema ‘Oko sokolovo’ rešili problem bahatog parkiranja”, istakao je Vesić, prenosi Beta.\nSaopšteno je i da će se datum održavanja onlajn prezentacije Nacrta zakona naknadno odrediti, a obaveštenje o tome će biti dostupno na sajtu ministarstva.\nOdbojkaši Srbije savladali Japan u Ligi nacija\nPozitivni ekonomski pokazatelji u svim oblastima


U Kini je prošlog mjeseca prodato 277.000 premijum vozila, što predstavlja rast od 11,1% u odnosu na april 2019, pokazuju podaci kineske Asocijacije prodavaca automobila.\nZahvaljujući ovakvom skoku prodaje, luksuzni automobili su došli do 18,7% tržišnog udjela u aprilu, što je za 3,6 odsto više nego u istom mjesecu prošle godine.\nIpak, ako se posmatraju rezultati od početka 2020, prodaja premijum automobila za prva četiri mjeseca je u padu od 16,4% u poređenju sa istim razdobljem 2019.\nNaime, u periodu januar-april kineskim kupcima je isporučeno 795.000 luksuznih vozila.\nSvi najveći njemački proizvođači premijum automobila zabilježili su rast prodaje u Kini u aprilu.\nMercedes je povećao prodaju za 4,7%, na 62.200 vozila, BMW za 9,4% na 67.000 primjeraka, a Audi za čak 29,9% na 61.500 automobila. I Porsche je upisao rast prodaje u aprilu, i to za 23,9%, a kupcima je isporučeno 8.767 vozila ovog proizvođača.\nInteresanto je i da je prodaja električnih Tesla automobila u aprilu skočila za čak 121%, na 4.255 jedinica.


Smene u Folksvagenu zbog eksperimenata s dizelom i majmunima\nNemački proizvođač automobila Folksvagen je smenio šefa svog odeljenja za održivost zbog eksperimenata u kojima su majmuni bili izlagani izduvnim gasovima dizel motora.\nKompanija je danas saopštila da je Tomas Šteg na sopstveni zahtev oslobođen dužnosti.\nNavodi se da je kompanija "trpi prve posledice" istrage o eksperimente na majmunima na zahtev Folksvagena i drugih proizvođača automobila.\nNjujork tajms je nedavno izvestio da je organizacija koja se time bavila, EUGT, a koja više ne postoji, izvodila testove da bi pokazao da Folksvagenova dizel tehnologija uspeva da smanji emisiju štetnih gasova.\nMeđutim, ti testovi su vršeni s vozilima nu koja je ugrađen softver podešen da vara na testovima izduvnih gasova. Otkriće te prakse je 2015. godine dovelo do smenjivanja izvršnog direktora Folksvagena Martina Vinterkorna.\nNemačka ministarka: Neodgovorni testovi na životinjama i ljudima\nNemačka ministarka za okolinu Barbara Hendriks izjavila je danas da ovi testovi pokazuju neodgovornost proizvođača automobila.


Dezinformacije opasne koliko i korona – Pljevaljske novine\nPočetna / Vijesti / Društvo / Dezinformacije opasne koliko i korona\nPljevaljske Novine april 19, 2021\tDruštvo Ostavite komentar 491 Pregledi\nČovječanstvo se bori protiv pandemije i infodemije, mnoštva neprovjerenih, fabrikovanih i netačnih informacija, koje se svakodnevno plasiraju građanima i koje baš kao i virus ne prepoznaju granice, upozorava šefica kancelarije SZO u Crnoj Gori Mina Brajović.\n“Od ranih dana pandemije ukazivali smo da će proces vakcinacije biti suočen sa različitim izazovima, uključujući ne samo pronalazak i autorizaciju bezbjedne i djelotvorne vakcine, već i proizvodnju vakcina u dovoljnim količinima, pravičnu distribuciju i administriranje na globalnom nivou i generisanje povjerenja i podrške građana”, kaže Brajovićeva.\n“U nastojanjima da se građanima pruže naučno utemeljene informacije i podaci iz kredibilnih izvora posebnu pažnju treba posvetiti odnosu između benefita i rizika vakcinacije, kako bi raslo povjerenje u djelotvornost i bezbjednost vakcina. Donošenje odluka na temelju glasina i neprovjerenih informacija iz nepouzdanih izvora može koštati života i jednako je opasno kao i virus. Samo u regionu Evrope dosad je od posljedica kovida smrtno stradalo preko milion osoba. Na nedjeljnom nivou bilježi se preko 1,5 miliona novooboljelih, pri čemu se registruje pad broja novih infekcija samo u populaciji osoba starijih od 80 godina na blizu 30 odsto”, rekla je ona.\nDezinformacije opasne koliko i korona\t2021-04-19\nKljučne rečiDezinformacije opasne koliko i korona\nPrethodna Pljevlja prepolovljena za pola vijeka\nSledeća Novi načelnik policije Haris Đurđević, protest ispred Centra bezbjednosti\nNaplatna služba EPCG uskoro u zgradi bivše Atlas banke


Električni Mercedes EQV\n20 Avg 2019 - 16:32 Noviteti Link\nVeć je bilo reči o tome da Mercedes ima dugačku listu noviteta koje će promovisati na predstojećem sajmu automobila u Frankfurtu (za novinare se otvara 10. septembra, a za širu javnost dva dana kasnije).\nUz A i B klasu sa plug-in hybrid pogonom, GLB AMG i električni koncept koji će biti deo njihovog EQ podbrenda električnih vozila, u Frankfurtu će biti prikazana i serijska verzija električnog Mercedesa EQV koji je kao koncept bio izložen u martu na sajmu u Ženevi.\nEQV se bazira na Mercedesu V klase a dolazi sa izmenjenim prednjim delom i maskom po uzoru na druge električne EQ modele, kao i novim 18-inčnim alu točkovima.\nBudući da je baza V klasa, to znači da EQV nudi prostrani, funkcionalni i komforni enterijer, kao i MBUX infotainment sistem (Mercedes-Benz User Experience), uz 10-inčni displej i glasovne komande.\nU ponudi će biti verzije sa 514 cm i 537 cm dužine, kao i sa 6, 7 ili 8 sedišta.\nŠto se specifikacija tiče, EQV pokreće elektromotor sa 150 kW/204KS i 362 Nm, najveća brzina je 160 km/h, dok autonomija sa jednim punjenjem litijum-jonskih baterija od 90 kWh iznosi do 405 km (do 80% kapaciteta na brzom punjaču se napuni za manje od 45 minuta).\nZa proizvodnju je zadužena fabrika Vitoria na severu Španije, a prodaja će startovati tokom sledeće godine. Cena na nemačkom tržištu bi trebalo da iznosi oko 70.000 evra.


РАЈИЛИЋ: АПЕЛ ВЛАДИ ДА РИЈЕШИ ПРОБЛЕМ ОПСТРУКЦИЈЕ ЗАКОНА - Јадовно 1941. - КУЛТУРА СЈЕЋАЊА\nRAJILIĆ: APEL VLADI DA RIJEŠI PROBLEM OPSTRUKCIJE ZAKONA\nPredsjednik Udruženja žena žrtava rata Republike Srpske Božica Živković Rajilić apelovala je da Vlada Srpske pomogne ovoj organizaciji jer u nekim opštinama Srpske ponovo postoji velika opstrukcija službenika kada je riječ o primjeni Zakona o žrtvama ratne torture.\n„U manjem broju opština Republike Srpske službenici se ne pridržavaju slova zakona i prave probleme ženama koje su podnijele zahtjeve za ostvarivanje statusa i prava“, rekla je Rajilićeva Srni.\nPrema njenim riječima, neke opštine odmah po podnošenju zahtjeva traže od Republičkog centra za istraživanje rata i Saveza logoraša Republike Srpske uvjerenja i mišljenje, za razliku od Bratunca, Foče i nekih drugih opština u Hercegovini koje zahtjeve žena drže u ladicama po dva mjeseca, iako je rok mjesec dana da ih rješavaju.\nRajilićeva je navela da su žene u nekim opštinama već počele primati invalidnine na osnovu ovog zakona, dok pojedine opštine nisu ni počele rješavati zahtjeve.\n„Opštinski službenici tumače zakon na svoj način“, kaže Rajilićeva.\nPredsjednik Udruženja žena žrtava rata Republike Srpske kaže da je o ovoj problematici upoznala Ministarstvo rada i boračko-invalidske zaštite i Ministarstvo uprave i lokalne samouprave Republike Srpske.\nNarodna skupština Republike Srpske usvojila je prošle godine Zakon o zaštiti žrtava ratne torture, kojim je predviđeno da se za finansiranje mjesečnih primanja za lica koja su pretrpjela seksualno nasilje u ratu kao najteži oblik torture na godišnjem nivou obezbijedi 1.096.200 KM.